Aiztondo: "La Juakina" bidea, 75 metro, 6a. - Ibilkari - Berria\nEz da harritzekoa Uharte Aiztondoko eskolan eskalatzea gustuko dutenen artean bide hau ezezaguna izatea, ondoko bideen artean ezkutatuta baitago. Ezagutu nahi?\n"La Juakina" bidearen nondik norakoak / Smithy\n2019-10-08 / Smithy\n"La Juakina" ez da Uharte Arakilen kokatutako Aiztondoko biderik ezagunena ezta eskalatuena ere. "San Miguel de Aralar" eta "Esto es Chamonix" bideen artean kokatutako bi luzeetako bide hau Aiztondora hurbiltzen diren eskalatzaileen jomugan ez dagoela nabaria da, zenbait lekuetan belarrak harkaitzari tartea irabazten ari baita. Bide ederra da, pasabide finak dituena eta lasaitasunez eskalatzea eskatuko diguna. Ondoko bideetan sokadak izanez gero denbora egiteko edo, ondoko bideren bat eskalatuta, eskalatzen jarraitzeko gogoz jarraitzen badugu bide aproposa izan daiteke e.\n- Luzera: 75 metro.\n- Zailtasuna: 6a. Luzez-luze: 1ºL: 4b (30 m) eta 2ºL: 6a (45 m). Lehenengo luzea "Clásica Sur" eta "San Miguel de Aralar" bideekin partekatzen du.\n- Ura: Uharte Arakil herrian ura hartu daiteke.\n- Jaitsiera: Bidea rappelatuz. Kontutan izan 60 metroetako bi sokekin lurretik 6-8 metroetara geldituko garela. Azken metro hauek eskuak erabiliz erraz jaitsiko ditugun arren, datu hau kontutan izan soken amaieran korapilo bat egiteko.\n- Eramandako materiala: 60 metroetako bi soka, luzera ezberdinetako 12 express zinta eta zinta luze batzuk bilguneetarako. Walkie-talkie pare bat ere eramatea gomendagarria izan daiteke bilguneen artean oihuka ez aritzeko.\n- Bidea eskalatzeko pasatako denbora: 40-45 minutu.\n- Lehen luzea, 35 metro, 4b. Luzea hormaren oinean dagoen zuhaitz fin baten eskuinetik hasten da. Luzearen lehen metroak helduleku oneko plaka etzan bat eskalatuz egiten dira. Plaka etzan hauen amaieran erlaitz eroso bat topatuko dugu. Erlaitz honetatik gora plaka zertxobait tentetzen da bilgunearen azpian dagoen arrail bertikal batera iritsi arte. Arrail honetan topatuko dugu luzearen zailtasunik handiena. Arraila eskalatu ondoren lehen bilgunea (uztaidun bi parbolt) dagoen erlaitz erosora iritsiko gara.\n- Bigarren luzea, 45 metro, 6a. Zuzen eskalatzen hasi eta gainean dugun diedro nabarmenaren azpiak kokatuko gara (IV). Diedroa eskalatzen hasi gabe eskuinera diagonalean eskalatzen jarraituko dugu ezkerrean arrail inklinatu bat utzita (V). Arrail inklinatua harlauz bat osatuz amaitzen da. Harlauza bavariar teknika erabiliz eskalatuko dugu (5b) honen gaineko erlaitz erosora igoz.\nErlaitzaren ondorengo parabolta ez da gertu gelditzen eta bertara iristeko ezkerrera zeharkaldi bat egin behar da oinetan fede osoa jarriz (6a). Pasabide hau atzean utzita, harkaitz-plaka bertikal eta fina zuzen eskalatzen jarraituko dugu (V+).\nBilgunera iritsi aurretik bigarren 6a pasabide bat eskalatzen da, altua izanez gero hain gogorra ez dena, goran dagoen helduleku nabarmen batera iritsi behar baita. Pasabidea babesten duen parabolta atzean utzi eta harkaitz-plaka bertikalaren azken metroak eskalatuz (V+) bilgunera iritsiko gara.\nBide honen inguruko krokis zehatz, informazio eta argazki gehiagorako hemen klik egin dezakezue.


Kanpaina honen berritasunik handiena 2019ko kanpainan COVID-19aren krisiak eragindako egoera ekonomiko bereziaren ondoriozko ezohiko kenkari bat sortzearen ondorioa da. Kenkari hori enpresek jarduera ekonomikoa mantentzeko eta berreskuratzeko behar zituzten baliabideak lortzeko beharra arintzeko sortu zen eta jarduera eta errendimenduak nabarmen murriztu zituztela egiaztatu zuten zergadunei aukera eman zien zergaren kuota efektiboaren 100eko 60rainoko kopurua eskuratzeko maiatzaren 5eko 4/2020 Foru Aldundiaren lehen artikuluko Bat atalean zehaztutako helburuetarako. Helburu horiek hauek dira: 2020an sortuko ziren zerga-oinarri negatiboen konpentsazioa, aktibo finko berrietan inbertsioak egitea, I+G+b proiektuak egitea edo Sozietateen gaineko Zergari buruzko Foru Arauaren 64.bis artikuluan aurreikusitakoaren babesean beste zergadun batzuek egindakoak finantzatzea, enplegu egonkorra sortzea edo mikroenpresetan, enpresa txikietan edo ertainetan ekintzailetza sustatzea. Hori guztia hurrengo ekitaldian eginda, jarduneko kanpainan aitortzen dena.\nBizkaiko Foru Aldundiko Ogasun eta Finantza Sailak Sozietateen gaineko Zergaren 2020ko ekitaldiko autolikidazioa egiteko garatu duen laguntza-programak koadro bat du eta, bertan, aurreko kenkariaren onuradun izan ziren erakundeek justifikatu egin beharko dute baliabide horiek zertarako erabili dituzten, hain zuzen ere maiatzaren 5eko 4/2020 FDAren lehen artikuluaren Bat atalean jasotako termino eta baldintzen barruan. Lehenengo eta behin, zerga-oinarri negatiboak edo kenkari baliodunak sortu beharko dituzte eta, ondoren, helburu horretarako aplikatzeko aukera izango dute.\nArtikulu bereko Bi atalean, eta 2020ko ekitaldian enplegua gehitze aldera, handitu egin zen enplegu egonkorra sortzeagatiko kenkariaren muga, Sozietateen gaineko Zergari buruzko Foru Arauaren 66. artikuluan jasotakoa; muga hori 5.000 eurotik 7.500 eurora igaro da 2020an. Era berean, eta aldi horretarako, kenkari hori baldintzatzen duen gutxieneko soldata murriztu zen, dagokion lanbide arteko gutxieneko soldataren %170tik %150era.\nLangileen kopurua eta soldataren zenbatekoa zenbatesteari dagokionez, enplegua sortzeagatiko kenkariarekin (sortzea eta mantentzea) eta erakundearen kalifikazioari eta gutxieneko tasaren ezarpenari eragiten dionarekin, urriaren 6ko 10/2020 Foru Aldundiaren 3. eta 4. artikuluek zenbaketak eta epeak malgutu dituzte, salbuespen moduan, 2020ko martxoaren 16tik abenduaren 31ra bitartean.\n4/2020 FDA ren artikulu beraren Hiru atalak pertsona juridikoek 2020ko ekitaldian egindako ekintzailetza-jarduera sustatu nahi duen neurri bat ezarri zuen eta, horren bidez, sortu berriak edo berritzaileak diren mikroenpresetan edo enpresa txiki edo ertainetan inbertitzeagatiko kenkaria aplikatu behar zaie. Kenkari hori 2018an ezarri zen Pertsona Fisikoen Errentaren gaineko Zergan. Halaber, egoeraren arabera eta ezohiko izaeraz, mikroenpresetako, enpresa txikietako edo enpresa ertainetako partaidetzak hartzea sartzen da kenkariaren aplikazio-eremuan, betiere startup edo enpresa berritzaileetako partaidetzetarako jada eskatzen diren antzeko beharkizunak betetzen badira.\nKenkari horiek inbertsioaren %10, %15 edo %20koak izan daitezke, inbertsioaren xede den erakundeak betetzen dituen baldintzen arabera, eta inbertsioaren gehieneko oinarria 100.000 €, 150.000 € eta 200.000 € izan daitezke, hurrenez hurren, eta 200.000 €, guztira. Araudi espezifikoak zehazten duenez, kenkari berri horrek errespetatu egin behar du Zergaren arauaren 67.1 artikuluan jasotzen den kuota likidoaren %35eko muga, eta programaren atal horretan –%35eko muga duten kenkarienean- sartu da kenkari berri hori.\nAzkenik, 1. artikuluaren Lau atalean, 4/2020 FDA horrek berak amortizazio azeleratuko aparteko mekanismo bat sartu zuen 2020ko ekitaldian eskuratzen diren aktibo berrientzat; 11/2013 Foru Arauaren 21.2 artikuluaren antzeko mekanismo bat, baina enpresa ertainetara mugatu gabe, programan emaitza zuzentzeko beste aukera berria ematen duena.\nBeste alde batetik, aurreko kanpainako programan aurreratu zen bezala, pizgarri fiskal iragankor bat ezarri da 2020an sistema informatiko bat ezartzearen kostua murrizteko. Sistema informatiko horrek ondasun-emateak eta zerbitzu-prestazioak dokumentatzen dituzten erregistroen trazabilitatea eta bortxaezintasuna bermatuko ditu, eta Bizkaiko Foru Aldundiaren egoitza elektronikoan eragiketa ekonomikoen erregistro-liburu bat izateak eskatzen dituen beharkizunak beteko ditu. Sozietateen gaineko Zergari buruzko Foru Arauaren 122bis artikuluko baldintzak betetzen dituen sistema informatiko bat erabiltzera behartuta dauden zergadunek eskubidea dute kuota osoan 2020an egindako inbertsioen eta gastuen zenbatekoaren %30eko kenkaria izateko, betiere uztailaren 15eko 5/2020 Foru Arauak sartutako arau horren 25. xedapen iragankorrean ezarritako zehaztapenen eta mugen arabera.\nHorrez gain, Kontseiluaren maiatzaren 29ko 2017/952 (EB) Zuzentarauaren arauak transkribatzen dituen Bizkaiko urtarrilaren 19ko 2/2021 FDA n xedatutakoaren arabera, asimetria hibridoak neutralizatzeko beharrezkoak diren doikuntza berriak ere sartu dira.\nEuropako Batzordearen 2019ko Erabaki baten ondorioz, kendu egin da Portu Agintaritzentzako Sozietateen gaineko Zergaren salbuespena eta horren ordez berariazko zerga-kenkari bat ezarri da, jarduera ekonomikotzat hartzen ez diren portu-zerbitzu eta -azpiegituretan inbertitutako zenbatekoaren baliokidea dena. Hori guztia Sozietateen gaineko Zergari buruzko 11/2013 Foru Araua aldatzen duen martxoaren 18ko 2/2020 Foru Arauan arautzen da. Kanpaina honetako laguntza-programak kenkari berri hori jasotzen du, zergaren arauaren 60bis artikuluan araututa dagoena eta berariaz Portu Agintaritzena dena.\nBeste alde batetik, martxoaren 23ko 4/2021 FDA k, bere 3. artikuluan, 2021ean pizgarri fiskal iragankorra ezartzea aurreikusi du, pandemiak bereziki kaltetu dituen errentariei laguntzeko; pizgarri honek neurri eragingarriak ezarri nahi ditu negoziazio-jarduera gauzatzen duten lokaletako errentatzaileek alokairuen errenten beherapenak egin ditzaten. Zehatzago esanda, jarduera ekonomikoak egiten dituzten lokalen errentariek, 2021eko martxoaren 14tik aurrera 2021eko hilerokoei dagokien errentamendu-errentaren murrizketak adosten badituzte, murrizketa horiek gutxienez hiru hilabetez mantentzen badituzte eta geroago ez berreskuratzea erabakitzen badute, 2021eko errenten beherapen horiek gastutzat hartu ahal izango dituzte. Programak dagoeneko aurreikusi du kenkari hori aplikatzea, baina 2021eko errentetarako soilik izango da onargarria; beraz, doikuntza hori 2020ko abenduaren 31tik aurrera amaitzen diren zergaldietarako bakarrik kontsignatu ahal izango da. Pizgarri hori ondare-sozietateek ere egin dezakete.\nAldaketa horien guztien ondorioz aitorpen-ereduetan zenbait aldaketa egin dira, eta laguntza-programan zenbait kontrol garatu dira, posibleak diren partidak automatikoki kalkulatzeko eta kenkari berrien eskakizun eta muga batzuk kontrolatzeko norberaren autolikidazioa errazago egiteko eta partidak kalkulatzean, interpretatzean eta betetzean izandako akatsak minimizatzeko. Ildo horretatik, Sozietateen gaineko Zergaren laguntza-programan ohikoa den bezala, programa hori ahalik eta operatibo handienaz hornitzen da erabilera arintze aldera.


Herrian abiadura muga 30 km ordukoa izanen da - Altsasu - Guaixe.eus\nHerrian abiadura muga 30 km ordukoa izanen da\nGuaixe 2019-04-12 12:05\nOtadiko Kristo Deuna ermita parean lurrean 40 km orduko abiadura muga jartzen du.\nAltsasuko sarreretan hortaz ohartarazten duten seinaleak jarriko dira aurki.\nUrtetan auto-eskolako irakasle izandako Miguel Anjel Montesinosek egindako proposamenari segituz, Altsasuko Udalak herri barruan ibilgailuendako abiadura muga 30 km ordukoa izatea erabaki du. Udalak horren berri emanez herriko sarreretan seinaleak jarriko ditu. Erabaki horrek ez dio oinezkoendako eremuei eraginen. Haietan ibilgailuendako abiadura muga 20 km ordukoa da.\nErabakia Tokiko Gobernu Batzordeak hartu zuen hilaren batean. Javier Ollo Martinez alkateak jakinarazi duenez, Montesinosek egindako hainbat proposamen Hirigintza Batzordean aztertu zituzten. Horietakoa zen abiadura muga jaistearena. “Foruzaingoak jasotako proposamen guztien bideragarritasun teknikoa aztertu zuen . Foru poliziak, ofizioz, beste txosten bat egin zuen seinaleztapen eta Zelandi eskola ondoko zebrabidearen kokapena hobetzeko neurriak proposatuz”.


Tukulti-Ninurta I.a - Wikipedia, entziklopedia askea.\nTukulti-Ninurta I.a (K.a. 1244-K.a. 1208) Asiriako errege bat izan zen, inperio ertaina, bere loria une gorenetara eraman zuena. Biblia hebrearraren aditu batzuek, Nimrodekin identifikatzen dute.\nK.a. 1230(e)ko hamarkada - K.a. 1190(e)ko hamarkada\n← Salmanasar I.a - Ashur-nadin-apli →\nTronua heredatu zuen bere aita Salmanasar I.a hil ondoren, eta bere erregealdia, hititen etsaitasunari aurre egin beharrez hasi zuen, Salmanasarrek hititen aurka lortu zituen garaipenen ondorioz eragina. Tukulti-Ninurtak Nihriyako erresumak Asiriara biltzea erabaki zuen, bere meatzaritza aberastasunengatik. Erresuma hauek hititen inperiotik gertu zeudenez, azken inperio honetako errege zen Tudhalia IV.ari, honekiko asmo txarrik ez zuela adierazten zuten gutunak bidali zizkion, baina errege hititak ez zituen Tukulti-Ninurtaren asmo hauek sinetsi, eta Nihriyara joan zen bere armadarekin, non Nihriyako gudua gertatu zen, asiriarren erabateko garaipen batekin eta Nihriyako erresumak Asiriara bilduz amaitu zena.\nJada hititen aldetik etsaitasunik izatea espero gabe, garaituak eta euren barne arazoetan (Kurunta) murgilduta, Tukulti-Ninurtak, Asiriako iparralde eta ekialdeko mendiko tribuen aurkako kanpaina batzuk bidali ahal izan zituen, lurralde horretan nolabaiteko kontrola ezarriz eta merkataritza abantailak lortuz.\nIparraldea, ekialdea eta mendebaldea ziurtatu ondoren, Asiriako erregea, Babiloniako Kashtiliash IV.a erregearen aurka joan zen, nork Tukulti-Ninurtaren aurreko gerrak probestu zituen mugako zenbait gotorleku hartzeko, eta erabat garaitu zuen errege babiloniarra. Babilonia arpilatu zuen, nondik taulatxo ugari eraman zituen, eta gobernari txotxongiloak jarri zituen erresuma honen iparraldean. Honela lortutako aberastasunek, errege gotorleku berri bat eraikitzea ahalbidetu zioten, Kar-Tukulti-Ninurta, Assur hiriburutik gertu. Gainera, olerki bat idatzi zen, Tukulti-Ninurtaren balentria, asiriar garaipenari buruz.\nTukulti-Ninurta, orain Kar-Tukulti-Ninurtan bizi zelarik, bere seme Ashur-nasir-palen matxinadak erabat ezustean harrapatu zuen, bere gotorlekuan setiatu zuena, Tukulti bertan hil zelarik. Bere oinordekoa, bere beste seme bat izan zen, Ashur-nadin-apli.\nSalmanasar I.a Asiriako erregea\nK.a. 1244-K.a. 1208 Ondorengoa\nMultimedia: Tukulti-Ninurta I\nAzken aldaketa 21 abendua 2019(e)an, 02:08(e)tan\nOrriaren azken aldaketa: 21 abendua 2019, 02:08.


2017ko larreratze kanpainari begira, Aloñako larreetara eta Artia-Txirikilaleku-Aitzgainera eramango diren abereen berri udaletxean emateko azken eguna bihar da — Berbia\n2017ko larreratze kanpainari begira, Aloñako larreetara eta Artia-Txirikilaleku-Aitzgainera eramango diren abereen berri udaletxean emateko azken eguna bihar da\nArtzain eta abeltzainek udaberrian Aloñan larreratu asmo dituzten ardi, bildots, behor eta behi kopuruaren berri udalari jakinarazi behar diote. 2010ean egin zen ordenantza aldaketaren ondorioz herri lurretara bazkatzera eraman asmo diren animalien berri udaletxean orain eman behar da baina dagozkion tasak, Diputazioak datuak egiaztatu ondoren ordaindu beharko dira. Tasei dagokienean aldaketa esanguratsua izan zen iaz, auzolana sarituz. Udalak eta Aloabel elkarteak deituriko auzolanetan parte hartzen duten ganadu zaleei % 100eko hobaria aplikatzen baitzaie larreratze tasetan.\nBeren animaliak Artia-Txirikilaleku-Aitzgain inguruan larreratzen dituztenek ere, horren berri udaletxean jakinarazi behar dute. Kasu honetan, datuak helburu estatistikoz jasotzen ditu udalak, ez baita tasarik ordaindu behar. Baina datuak jakinaraztea garrantzitsua da abeltzainek eskuratzen dituzten diru-laguntzarako, jarduera horretara zuzentzen den lur eremua kontutan hartzen baita.\n2017ko larreratze kanpainarako eskaera epea bereziki luzatu da aurten. Orain arte Gabon Zaharretan ixten zen baina aurten, urtarrilaren 31ra arte luzatzea erabaki da. Eskaerak, bihar, 14:00ak arte egin ahal izango dira udal bulegoetan. Behin epea beteta ez da larreratze baimenik emango.\nPartzoneria eta Aloñako mendietan artaldea bota nahi duten artzainek gainera, beste tramite bat bete beharko dute gerora, hau da, artaldeak osasun baldintza guztiak betetzen dituela egiaztatu behar dute agiri bidez. Agiria albaitari batek sinatu beharko du eta gehienera, artaldea mendira bota baino hilabete lehenago betetako ziurtagiriak onartuko dira. Hainbat urtetan, larreratze baimena emanda agiriak gerora aurkeztu behar izan dira baina azkenaldian jada, agiria aurkeztu bitartean ez da baimenik ematen. Hori bai, eskaerak aurrez egin behar dira eta horretarako azken eguna bihar izango da.


Banatu dituzte Urrezko Hirukia eta Trapuzko Espartina sariak\nuriola.eus 2014-06-27 12:30 Jendartea Bilbo\nEuskal Herriko Gay Askapen Mugimenduak (EHGAM) banatu ditu urteroko sariak. Urrezko Hirukia Goenkale telesailari eta Mikel Rueda zine zuzendariari eman dizkio. Trapuzko espartina, bestalde, El Correo eta Diario Vasco egunkariei.\nMusikariak eta hedabideak mahai inguruan batuko dira\nuriola.eus 2014-06-27 09:30 Kultura-aisialdia Bilbo\nMusika Egunaren harira, Euskadiko soinuak eta Musikari Elkarteak "Musikariak eta hedabideak" mahai ingurua antolatu dute gaur, ekainak 27, Barrainkua Kultur Etxean, 18:30etatik aurrera.\nBilbao Basket: esperantzarako ate bat ireki da\nAsier Figueroa 2014-06-27 08:30 Kirolak\nKluba zorrak kitatzeko kreditu bat ziurtatzear dagoela esan zuen Carlos del Campo diruzainak.\nKontzertu handi bategaz ospatuko dau 10. urteurrena Txistularien Bandeak\nBizkaie! 2014-06-27 06:00 Kultura-aisialdia\nBihar, bagilaren 28, izango da kontzertua Euskalduna jauregian. 180 musikari, abeslari eta jantzari batuko dira eszenatokian, Bilboko txistularien doinuei laguntzeko. Besteak beste, Kepa Junkera, Eñaut Elorrieta, Andoni Egaña eta Gozategi egongo dira oholtzan. Musika modernoa eta tradizino herrikoia batu nahi ditue kontzertuan, edade guztientzako aproposa dan errepertorioagaz.\nUdalbatzarreko Osoko Bilkura luze eta mamitsua\nuriola.eus 2014-06-26 17:59 Udal gaiak Bilbo\nAtzeratutako lan asko zuten egiteke gaur Bilboko zinegotziek, 60 puntu jorratu, eztabaidatu eta ebatzi beharra. Hainbat tentsio une izan dira, baita topagune eta akordioak ere. Goizeko 9etan hasi den Udalbatzarreko Osoko Bilkurak, bazkaltzeko etenaldiaren ostean, jarraipena izan du arratsaldean.\nGutxieneko lan baldintzak adostu dituzte etxeko langileen ordezkariek\nuriola.eus 2014-06-26 12:00 Ekonomia-Lana Bilbo\nEtxeko lanen alorrean lortu den akordioan gutxieneko soldatak daude zehaztuta -orduko 10€-, kasu bakoitzean kontratatutako lansaio eta eginkizunen araberakoak, bi alderdiek oinarritzat har ditzaten.\nIrune Soto, Bildu: "Bilbaok BBKren kontrol publikoa desagertzearen kontra egon beharko luke guztiz, Aldundia kaltetu zuzena delako"\nuriola.eus 2014-06-26 11:30 Ekonomia-Lana Bilbo\nIrune Soto EH Bilduko batzarkide taldeko bozeramaileak ezinbestekotzat jo du euskal kutxen gaineko kontrol publikoa bermatzea Kutxabanken funtzio sozialari eusteko.\nAitziber Sagarminaga preso bilbotarra aske\nuriola.eus 2014-06-26 08:30 Bilbo\nEPPKren bitartekarien kontrako operazioan atxilotu zuten Aitziber Sagarminaga aske geratu da bere familiak 25.000 euroko bermea ordaindu ostean.\nHautatuak Bilbo Hiria Pop-Rock lehiaketako protagonistak\nuriola.eus 2014-06-26 08:10 Kultura-aisialdia Bilbo\nLehiaketak aurten dakarren berritasun nagusiena uztailaren 4an martxan jarriko den web orrialdea da. Bertan, parte hartuko duten taldeak kontsultatu ahal izango dira.\nBilboko droga kontsumo gelaren itxiera: erabiltzaileen osasun-eskubidea kolokan\nArgia 2014-06-26 08:00\nBizkaiko Batzar Nagusiek asteazkenean egindako bozketan atzera bota dute PSE-EEk Bilboko Bailen auzoko kontsumo gela irekita mantentzeko eta kudeaketaren ardura administrazio publikoak hartzeko egindako eskaria. PPk eta EAJk aurka bozkatu dute eta EH Bilduk eta PSE-EEk alde.\nIgnacio Corcuera abenturazale bilbotarrak Dakar Rallyan parte hartuko du hirugarren aldiz\nuriola.eus 2014-06-25 10:00 Kirolak Bilbo\nCorcuerak Bilboren izena Hegoamerikaraino eramango du berriro ere, munduko rallyrik gogorrena jarraitzen duten ehunka milioi pertsonak ikusteko moduan.\nImanol Alvarez, EHGAM: Hamaika sentipen, hamaika bizipen, hamaika izate\nuriola.eus 2014-06-25 09:59 Bilbo\nAnder “The Devil” Herrera\nIker Elorriaga 2014-06-25 09:55 Kirolak\nAnder Herrerak Athletic cluba utzi egingo du datozen ordu edo egunetan. Nahiz eta informazio eta datu ofizial bakar bat ere ez egon, Manchester eta jokalariaren arteko akordioa eginda dago. Azterketa fisikoa pasatu omen du, eta bere soldataren gorabeherak konponduta omen daude. LFPko egoitzan klausularen ordainketa da faltatzen den gauza bakarra, orduan ofiziala izango da eta “lehoia” izateari utziko dio “deabru gorri” bihurtuko da.\nBizkaiko arkitektoek biaforum.org webgunea abiarazi dute\nuriola.eus 2014-06-25 09:00 Bilbo\nIrailean Bilbon antolatuko den `Bilbao Bizkaia Architecture´ biltzar zientifikoa ezagutarazteko, biaforum.org webgunea martxan jarri dute Bizkaiko Arkitektoek.\nTAO-OTAren udako ordutegia uztailaren 1ean sartuko da indarrean\nuriola.eus 2014-06-25 08:45 Bilbo\nUztaileko eta abuztuko larunbatetan ez da TAO zerbitzurik egongo, ezta jaiegunetan ere. Abuztuan, berriz, TAOren ordutegia 09:00etatik 13:30etara izango da.\nGau laburrena, gau beroa\nuriola.eus 2014-06-24 09:41 Jaiak Bilbo\nUdako solstizioari ongietorria emateko gau magikoa izan dugu bart. Suak gauza txarrak erre ditu, atzean utziz, eta amets eta ilusio berriak erakarri ditu.\n‹‹ Aurrekoak 1 2 3 4 ... 383 384 385 386 387 388 389 390 ... 438 439 440 441 Hurrengoak ››\nArgia 2020-07-02 11:09 Jendartea\nMobilizazioa deitu dute ostiralean eguerdian Bilboko San Mames estadioaren aurrean, "Euskarari erasorik ez! Kirolean ere euskaraz bizi nahi dugu!" lelopean. Horrekin Mikel San Jose eta Beñat Etxeberria Athleticeko jokalariek pairatu dituzten eraso euskarafoboak salatu, aurre egin eta bi jokalariei elkartasuna ...\nBilbo Hiria Irratia 2020-06-25 10:43 Jendartea\nAuzo elkarteen federazioak, ekologistak martxan, biziz- bizi auzotarrak eta ongi etorri errefuxiatuak elkarlanean prentsaurrekoa eman dute gaur, Bilboko hiri eredua aldatze eskatu diote udalari. Udal batzaren atarian eta udaletxearen atarian hiritarrentzako Bilbo bat egin behar dela azpimarratu dute. Hiriak pertsona ...\nAlba Fatuarte 2020-06-23 09:29 Iritzia\nIa 50 egun etxean itxita egon ostean, azkenik kaleak berreskuratu genituen, baina jada ezer ez zen berdin. Ondo gogoratzen ditut deseskaladako lehen egunak, mugikortasuna bizitokitik kilometro bateko eremura mugatuta genuenean: Gaindegiko webgunera jo behar izan nuen kilometroaren muga hori norainokoa ...\nAzkue Fundazioa 2020-06-19 11:04 Kultura-aisialdia\nFuntzionaltasun berriak 140 segundo ahots-txioak argitaratzeko aukera eskaintzen du, eta hariak automatikoki sortzen dira.\nAsier Figueroa 2020-06-17 18:15 Kirolak\nGaur hasiko da Valentzian ACBk liga bukatzeko sortu duen fase finala.\nBizkaie! 2020-06-17 09:55 Kultura-aisialdia\nBBK Artearen Ibilbidea 15 herritara helduko da.\nBilboko Konpartsak 2020-06-17 09:00 Kultura-aisialdia\nBilboko Konpartsek Txosnaginkane orientazio-ibilbidea estreinatuko dute hilabete honetako azken asteburuan, ekainaren 26an, 27an eta 28an. Ekimen horretan, mendizaleek hainbat objektu topatu beharko dute Txosnagane mendian, Pagasarri eta Ganekogorta artean. Izen-ematea zabalik dago, hilaren 24ra arte.\nAzkue Fundazioa 2020-06-16 10:18 Jendartea\nWikipediak trafikoaren %14 galdu du 2019an, eta Google da errudun nagusia.\nMikel Uriguena Ruiz 2020-06-14 18:27 Iritzia\nHilabete luze neraman Berlinen bizitzen, handik hain urrun ez dagoen Anberesen Hodei Egiluz desagertu zenean. Ia zazpi urte igaro badira ere, argi baino argiago gogoratzen dut berri horrek nigan izan zuen eragina. Etxetik urrun eta beste inor gabe egoteak dakarren ...\nArgia 2020-06-11 12:45 Jendartea\nNormaltasun berria gaitzetsi eta bizitza duinak aldarrikatu asmoz, Bilbo Feminista Saretzenek deitu du mobilizazioa.\nAzkue Fundazioa 2020-06-11 10:04 Kultura-aisialdia\nNola ezabatu norberaren iragana sare sozialetatik\nSare sozialetan egiten dugun jarduerak ondorioak izan ditzakeela urte batzuk geroago. Twitter edo Facebook-en zoritxarreko argitalpen batek lan batean ez kontratatzea edo dimisiora eramatea eragin dezake. Hain zuzen ere, iragan digital hori kudeatzeko, sareek tresna eta funtzio batzuk dituzte, argitaratutakoa ...\nBizkaie! 2020-06-08 17:15 Kultura-aisialdia\nUdako jarduerak atondu ditue Bilboko gazteentzat\nAisialdi aktiboa izango da #Gaztekluba Uda programearen oinarria.\nSTEE-EILAS 2020-06-05 09:16 Iritzia\nAzken hilabeteetan bizitzea egokitu zaigun egoera zientzia fikziozko film batetik atera dela dirudi. Irudikatu ezin genuen konfinamendu egoerara eraman gintuen, eta paisaia apokaliptiko horren lehen seinalea ikastetxeak ixtea izan zen.\nAzkue Fundazioa 2020-06-04 12:19 Jendartea\nSalaketaren arabera, enpresak engainatu egiten ditu kontsumitzaileak, eta pribatutasun-sentsazio faltsua eman die.\nTOKIKOM 2020-06-03 09:37 Ekonomia-Lana\nBizkaiko Foru Aldundiaren Gobernu Kontseiluak 900.000 euroko diru-poltsa onartu du paperean edo paperean eta digitalean eta euskara hutsean argitaratzen diren tokiko, eskualdeko edo lurraldeko informazioa lantzen duten hedabideei laguntzeko.\nExtremoduroren azken kontzertua\n2020/07/18 19:00 - 23:59\nBilboko kaleak ekintza kultural ...\nMikel San Jose eta ...\nIkuskizun eta ekitaldietako teknikariek ...\nItxialdian artatutako etxegabeen erroldatzea ...\nBertsolaritza eta flamenkoa uztartuko ...\nHaurrentzako parkeak zabalik berriz ...


EH Bildu, PSE-PSOE eta EQUO euskarari buruz • ZUZEU\nEH Bildu, PSE-PSOE eta EQUO euskarari buruz –\nEAEko bozak direla eta, 90 euskaltzalek hamabi galdera luzatu genizkien Legebiltzarreko alderdiei. EH Bilduk, PSE-PSOEk eta EQUOk erantzun ziguten.\nHorra galderak, eta beren erantzun guztiak, jasotako hurrenkera berean.\nKezkarik baduzue, oro har, euskararen erabilera oso apala delako gure gizartean?\nIrakaskuntza ez unibertsitarioari dagokionez, euskararen unibertsalizaziorako hain garrantzizkoa den 16 urte-bitarteko epealdian ereduen birmoldaketa beharrezkoa ikusten duzue, DBH amaieran, ikasleek euskararen maila on bat lor dezaten? Zein estrategia ikusten duzue beharrezko horretarako?, curriculumean aldaketarik egingo zenukete euskal gai gehiago sartze aldera?\nLanbide heziketaren euskarazko eskaintzari buruz, zer diozue?\nUnibertsitate publiko eta pribatuez den bezainbatean?\nTokiko administrazioan, autonomikoan, eta zer esanik ez estatalean, UEMAko udalerrien salbuespenarekin, gaztelania da nagusi erabilera hizkuntza gisa, eta maiz zerbitzu hizkuntza gisa ere. Zer neurri proposatzen dituzue euskararen erabilera normalizatzeko zerbitzu-hizkuntza gisa eta lan- hizkuntza gisa?\nBozetan hautagai izateko bi hizkuntza ofizialen ezagutza eta erabilera derrigorrezkoa izatea ondo ikusiko zenukete? Zer egiteko prest zeundekete euskara ohiko hizkuntza izan dadin Legebiltzarrean?\nZein urrats jotzen dituzue beharrezko ETB1ek galdua duen prestigioa eta audientzia berreskuratze bidean jartzeko? Zer egin dezake ETB2k normalizazioaren helburu horri begira? Eta Radio Euskadik? Nahikoa irizten diozue sortzaile euskaldunen lanen hedapenari EiTBn? 1982ko Euskararen Normalizaziorako Legearen III. Kapituluan, hauxe jasotzen da: “Hedabideetan euskararen presentzia areagotzera bideratutako neurriak hartuko ditu Jaurlaritzak, hizkuntza ofizial bien erabilera arian-arian berdintzeraino” Norabide horretan, zer neurri proposatzen duzue?\nLan arloa euskalduntzeari dagokionez, lehenbizi, zenbateraino lagundu dezake administrazioak enpresa pribatuek euskaldunen eskubideak aintzat har ditzaten?\nKontsumitzaileen hizkuntza-eskubideak bermatze aldera, zer neurri hartzea duzue pentsatua saltokietako zerbitzu-hizkuntzari dagokionez eta produktuen etiketaje kontuan?\nGure mundua gero eta digitalagoa dela kontuan harturik, alor horretan euskarari benetako bultzada emateko zer duzue aurreikusia\nUste duzue gaur egun EAEk dituen eskumenekin, euskararen normalizazioa aurrera eraman daitekeela aski arrakastarekin, epealdi arrazoizko batean? Zuen ustez EAEko biztanleek, euskaraz dihardutenean, gaztelaniaz dituzten [hizkuntz] eskubide berberak izan beharko lituzkete?\n1982ko Euskararen Normalizaziorako Legea aldatzeko beharrik ikusten duzue?\nEH Bilduren erantzunak\n1. Bai, oso kezkatuta. Indarrean dagoen hizkuntza politikak hiztunarengan uzten du euskararen erabileraren erantzukizuna eta, horri, ez diogu zilegi irizten. Erabilera maila eskasaren erantzukizuna norberarena baino hizkuntza politikaren arduradunena baita.\n2. EH Bilduk hizkuntza-ereduen sistema gaitzesten du eta, horren ordez, murgiltze-ereduaren alde egiten du. Murgiltze-eredua, beti ere, tokian tokiko egokitzapenekin ikasle guztiek derrigorrezko eskolaldiaren amaieran euskara maila jasoan bizi ahal izan daitezen. Gure ustez, behar den estrategia da hezkuntzako eragile guztiek, ikasleek, irakasleek, gurasoek, sindikatuek eta abarrek, alderdiekin batera, Hizkuntzen Erabilera Hezkuntzan berariazko legea bultzatzea. EH Bilduk uste du berariazko legea beharrezkoa dela hezkuntzan euskararen normalizazioa lortzeko. Hizkuntzaren normalizazioa, jakina, zeharbidez curriculumari lotzen zaio baina curriculumaren aldaketa soilak ez du bermatzen euskararen normalizazioa. Edozein kasutan, EH Bilduk curriculumaren aldaketa eta egokitzapena eskatzen du hezkuntzan sufritzen dugun akulturazio prozesuari aurre egiteko.\n3. Aspaldian eskatzen ari gara euskaraz jardutea; eremu honetan ere hizkuntza-ereduen sistema oso kaltegarria dela iruditzen zaigu. Espainolaren nagusitasuna eskandalagarria da harik eta inposaketa izateraino. Euskarazko irakaskuntza duina eskatzen dugu. Honetarako ere, Hizkuntzen Erabilera Hezkuntzan berariazko legea beharrezkoa dela iruditzen zaigu.\n4. EH Bilduk bere egiten du EUSKAL HERRIKO UNIBERTSITATE-BARRUTIAREN aldarria. Beharrezkoa da euskarazko Gradu eta Gradu Ondoko titulazioen mapa ahalik eta azkarren egitea. Berpiztu eta indartu behar da Euskal Unibertsitatearen aldeko mugimendua eta, bide batez, txalotzen dugu unibertsitateetako euskaltzaleek egiten duten lan itzela.\n5. Gure ustez, administrazio publikoetan euskarak behar du izan KOMUNIKAZIO-, ZERBITZU- eta LAN- HIZKUNTZA. Horrek, halabeharrez, eskatzen du zehar-lerroko hizkuntza politika egitea. Sailez saileko ardurak eta ataleko normalizazio-planak baino gobernuaren goi-mailako hizkuntza-politikarako zuzendaritza orokorra ezinbestekoa da, kultura sailaren menpeko, ez hezkuntza sailaren menpeko ezta ere bestelako sailen menpeko.\n6. EH Bilduk horrela eskatzen du. Gure ustez, Euskal Herriko berariazko hizkuntzaz ez dakienik edo alfabetatu gabekoa denik ezin izan zitekeen herri-ordezkari. Beraz, hautagaia ere ez. Legebiltzarrari dagokionez ahaleginak eta bost egingo dugu euskara Legebiltzarreko KOMUNIKAZIO-, ZERBITZU- eta LAN-HIZKUNTZA izan dadin.\n7. Gure ustez, ETB1 eta Euskadi Irratia, biek ahal biek, berariazko antolakunde eta aparteko aurrekontua (duina) beharko lukete. Euskaldunen hedabideak, euskaraz egin eta hedatzen direnak, ezin egon daitezke erdal hedabideen mendean. Euskaldunen hedabideek askatasuna lortu eta Euskal Herriko erdal hedabideetan euskararen normalizaziorako planak egitea eskatzen dugu (ETB2, Radio Euskadi eta abar). EH Bilduren ustez 1982ko Legea zaharkiturik dago eta euskararen normalizazio lagundu baino oztopatu egiten du. Gogorarazi nahi dugu lege horretan, adibidez, EITB “Espainiako Irrati Telebista” dela. Lege zahar horrek ez du ezagutzen EiTB existitzen denik ere, lege berria behar dugu.\n8. Zenbateraino? Akaso, zerbait egiten du? Hasteko adibidez erakunde publikoen hornitzaileak diren enpresa askok, gehienak esango genuke, euskaldunen hizkuntza-eskubideak urratzen dituzte eta erakunde publikoek horrela onartzen diete. Hortik hasita, erakunde publikoek enpresa-hornitzaileei hizkuntza eskubideak errespetatzea exijituko balie, enpresa pribatu askok serio hartuko luke euskararen erabilera, eremu publikoko bezeroak galdu nahi ez baditu, bederen. Beste aukera izango litzateke Hizkuntza Politikaren Sailburuordea Kultura sailetik kendu eta Ekonomiaren Garapen eta Azpiegitura Sailean sartu. Serio jarrita esan dezagun, Hizkuntza Politika Kultura saileko eginkizun ikusten dugun bitartean jai daukagu lantokietako euskararen normalizazioa.\n9. X. legealdian EH Bildu saiatu zen kontsumitzaileen legea aldatzen euskaldunen hizkuntza-eskubideak babesteko eta eskubideen urraketak zigortzeko. Bide horretatik jo behar dugu.\n10. Galderaz galdera, badirudi, atal bakoitzerako erantzun jakin bat izan behar dugula. EH Bilduk ez du hizkuntza politika horrela ulertzen. Ikuspegi orokorra ezinbestekoa da hizkuntza-politika eraginkorra izango bada. Teknologia berrietan, unibertsitateetan eta sektore euskaltzale aurreratuetan sekulako lana egiten ari dira. Horiei jarraitu.\n11. Oinarrian, gure ustez, eztabaida bestelakoa da. Hizkuntza-eskubideak hiztun elkarte bakoitzaren egoerari lotzen zaizkio. Erdaldunen hizkuntza-eskubideak urratzen al dira? Kontua ez da erdaldunen adina hizkuntza-eskubide izatea, gu ere erdaldunak baikara, kontua da euskararen hiztun elkartea, bere osotasunean, eta elkarteko kide guztiei eskubideak aitortu eta errespetatu daitezela.\n12. Galdera honi erantzun diogu.\nAzken urteetako erabilera datuak ikusita, euskararen arazo larrien artean erabilerarena dela uste dugu. Etorkizunera so, erabilera sustatzea eta horren inguruan politikak indartzea ezinbestekoa da.\nBere garaian Hezkuntza Saila kudeatu genuenean sustatu genituen erreformak gaur egun daukagun egoera ikusita egokiak izan zirela argi geratu da.\nLanbidek ematen dituen zerbitzuetan euskara bermatu egin behar da, eta, horrekin batera, euskarak duen garrantzia lan merkatuan sarrera izan dezan, langabezian dauden eta Lanbidera joaten diren pertsonei euskarazko heziketa eskaintzea egokia iruditzen zaigu.\nLegearen arabera, eta Jaurlaritzak dituen eskumenak kontutan hartuta, unibertsitate pribatuei euskarak duen lekua bere ikasketen eskaintzan behar garrantzia ematea gomendatuko genieke.\nGure programan euskararen erabilera administrazioan sustatzeko neurriak ditugu, batez ere, egunerokoan, gisa baliabideak jarriz eta funtzionarioen artean erabilera zabalduz.\nLegearen arabera ezin da derrigortu edo inposatu. Logikoki, euskararen ezagupena balioan jartzen dugu. Legebiltzarreko egunerokoan badira gure taldekideak euskara erabiltzen dutenak. Alde horretatik, ahal hainbeste erabiltzen dugu.\nETB1eko audientzia jaitsieran ez dauka inolako eraginik hizkuntzaren erabilera, baizik eta edukien kalitatea. Horren inguruan, euskarako edukiak kalitatea irabazi beharko dute. Ezinbestekoa da edukien kalitatearen inguruan apustu tinko bat egitea gizartean telebista publikoarekiko interesa berreskuratzeko.\nGure programan liberazio sistema bat proposatzen dugu Euskadiko langileriak euskara ikasteko eskubidea bermatuta izan dezan.\nGai honen inguruan, udaletxeekin batera egiten den sustapen lanarekin jarraitzearen aldekoak gara.\nAdministrazioaren aldetik eduki digitalak elebidun daude jada, hala era, enpresa digitalekin hitzarmenak bultzatzearen aldekoak gara.\nEskubidea bermatu egin behar da eta horretarako administrazioak dituen tresnak eta politikak sustatzen dira. Hala ere, euskara askatasunez bizitzearen aldekoak gara, erabiltzeko orduan, errespetatzeko orduan; inork inposizio bezala sentitu barik.\nUrteak pasata egoerak aldatzen dira, baita erronkak ere. Legealdi honetan Legebiltzarrean bertan Euskararen Normalizazioaren Legea berrizteko beharra manifestatu dugu.\n1. Bai, kezkatzen gaitu erabilera txikia izateak, baina, batez ere, ezagutza-maila hazten dihoan bitartean, erabilera-maila bide berdina ez jarraitzeak. Ziur gaude erabilera dela euskararen biziraupena ziurtatzen duena, ez euskararen ezagutza-maila.\n2. Argi dago derrigorrezko hezkuntzako ereduen sistema zaharkituta dagoela, eta eredu bakar batean bateratu behar direla, eskola-adinean dauden biztanle guztiek euskara ikasiko dutela bermatzeko, ikasle etorkinentzako errefortzu-klaseen laguntzaz. Euskal gaiak (kultura, bertsolaritza…) garrantzitsuak dira oso, ez bakarrik euskaraz hitz egiteko edota ulertzeko, geure bizitzaren zati bat dela barneratzeko ere bai. Dena den, adituek eurek egin behar dituzte aldaketak curriculumean, hezkuntza-komunitatearen iritzia kontuan hartuta. Politikaren alorretik, gure zeregina izan behar da laguntzea, ez aldaketa horiek zuzentzea.\n3. Lanbide Heziketa ikaskuntza-etaparen parte da eta, beraz, derrigorrezko hezkuntzako gainerako etapetan bezala jokatu behar du euskarak. Edonola ere, euskaldunek lanbide heziketa euskaraz jasotzeko duten eskubidea bermatu behar da.\n4. Unibertsitateko hezkuntza gainerako hezkuntza-etapetako ikuspegietatik kanpo bideratu behar da. Zergatik? Unibertsitateetan jatorri askotako pertsonak bizi direlako (irakasleak, ikasleak, ikertzaileak), giro dinamikoan eta etengabeko bilakaeran, non arauak ezin diren zurrunak eta mugiezinak izan. Beraz, unibertsitatean oreka bilatu behar da Euskadiko hizkuntza ofizialen eta beste lan-hizkuntza batzuren artean. Oreka horrek ez du oztopo izan behar ikasle euskaldunek irakaskuntza beren hizkuntzan jasotzeko dituzten eskubideak bermatzeko, baina ez du eragotzi behar euskal unibertsitateak munduari irekitako gune bihurtzea, non gure herriak gizarte gisa aberasteko behar ditugun ideiak, talentua eta ezagutza aurkituko dituen.\n5. Gainerako euskal administrazioetarako ezarri diren arau berberak aplikatu behar dira, eremu geografikoari dagozkion euskararen ezagutza-ratioak aplikatuz.\n6. Euskara ohiko hizkuntza da Legebiltzarrean, eta bertan euskaraz hitz egiteko eta entzuteko eskubidea bermatuta dago jadanik. Ezagutu beharrak ez du bermatzen nahitaez erabili behar denik, pertsonek hautatzeko eta hautatuak izateko duten oinarrizko eskubide baten aurkakoa izango litzatekelako. Boto-emaileei dagokie erabakitzea ea hautagai batek betetzen dituen kargu publiko bat izateko bakoitzak beharrezkotzat jotzen dituen baldintzak.\n7. ETBren audientzia arazoak ezin dira soilik hizkuntzaren erabilerari egotzi, independentzia ideologikoa eta politikoa bermatuta ez egoteari baizik. Audientzia haziko da hedabideak herritarren aurrean duen sinesgarritasuna handitzen denean. ETBk euskal sortzaileen lanak zabaltzeko laguntza hobetu dezakeela uste dugu, baina euskal kulturaren bultzada ez da kantitate kontua bakarrik, kalitate kontua baizik. Gainera, kontuan hartu behar da ere euskal sorkuntza guztia ez dela euskaraz egiten. Hizkuntza ofizialen erabilera berdintze aldera, etorkizunean ETB1 eta ETB2 bat egitea plantea daiteke, euskara ezagutzen duten baina erabiltzen ez duten biztanleen artean euskararen erabilera areagotuko duen programazio elebiduna emateko. Hala ere, neurri hori ez da eremu politikotik planteatu behar, irizpide linguistiko eta komunikazio irizpide hutsekin baizik.\n8. Administrazioak lagundu dezake lan-esparru pribatuan euskararen erabilera handitzeko, baina pertsonek dute zeregin erabakigarria euskaraz hitz egin ala ez, eta zein eremutan egiten duten erabakitzeko orduan.\n9. Etiketazio eta errotulazio elebiduna neurri posiblea da, baina ez du arazo nagusia konpontzen. Enpresetan gertatzen den bezala, merkataritzan ere kontsumitzaileak dira establezimendu bat edo bestea aukeratzen dituztenak, beraien hizkuntza-eskubideak bermatzen dituzten ala ez kontuan hartuta.\n10. Mundu digitala eremu etsaia da hizkuntza gutxituentzat bereziki, baina ahaleginak egin behar dira aurrera egiteko eta herritarrentzako erakargarriak diren lan-bideak planteatzeko, euskara ahozko esparrura eta komunikazio-bide tradizionaletara mugatuta gera ez dadin.\n11. Hizkuntza-normalizazioa eta eskubide-berdintasuna defendatzen ditugu. Hala ere, gaur egun euskararen biziraupena ez dago hitz egiten dutenen esku, ezagutzen dutenen eta hitz egiten ez dutenen esku baizik. Hor jardun behar du Jaurlaritzak lehentasunez, bere eskumenak erabiliz eta bere politikak errealitate horretara egokituz\n12. Aurreko galderan aipatu dugun bezala, euskarak 2020an duen egoera 1982koaren desberdina da. Hala ere, 1982ko Legean proposa daitezkeen aldaketek aurretiko hausnarketa-prozesu bat izan behar dute, non eragile politiko eta sozial guztiek parte hartu ahal izango duten, eta aldaketa horien helburua izan behar da herritar gehienek euskara ondare komun gisa ulertzea.\nEH Bildu, PSE-PSOE eta EQUO euskarari buruz EH Bildu, PSE-PSOE eta EQUO euskarari buruz EH Bildu, PSE-PSOE eta EQUO euskarari buruz\neh bildu, equo, Eusk Legebiltzarra, euskara, PSE-PSOE\n25 pentsamendu “EH Bildu, PSE-PSOE eta EQUO euskarari buruz”-ri buruz\nPatxi 2020-06-28 14:16\nOhar bat: lehenbizi, EHBilduk erantzun zigun. Bigarren, PSEk, eta duela oso gutxi Equok. Horregatik hurrenkera hori.\nNaparroan 2020-06-28 16:12\nIzugarria da gainerako alderdiek erantzun ez izana, bereziki EAJk. Mespretxua da euskarari eta euskaltzaleei.\nBestalde, oso zehazgabea da EHBilduk ETBri buruz dioena. Hor sar daiteke dena edo deus ez. “ETBn fikzio guztia euskaraz” zehatza da. “Kirol guztia euskaraz, ETB2n” zehatza da. “Mariatxi, bilbainada, euskal koru eta abar guztiak ETB2n” zehatza da.\nJone 2020-06-28 21:05\nLegebiltzarreko hizkuntzaz galdetuta (6. galdera), alde handia dago EH Bilduren erantzunetik, PSE nahiz EQUOren erantzunetara. Azken hauek euskara “aukerako” nahi dute, inolaz ere ez halabeharrezko. Aldiz, gaztelania derrigorrezkoa izateak ez die minik egiten, noski.\nB 2020-06-29 10:05\n6. puntuan EHBilduk dio:\n“Legebiltzarrari dagokionez ahaleginak eta bost egingo dugu euskara Legebiltzarreko KOMUNIKAZIO-, ZERBITZU- eta LAN-HIZKUNTZA izan dadin.”\nBaino zergatik ez dute gaur egun beti euskaraz egiten ba? Maddalen Iriarte bezalako euskaldun peto bat Legebiltzarrean espainolez entzuten dudan bakoitzean nire barnean zerbait hiltzen dela sumatzen dut.\nGailur 2020-06-29 12:12\nEH Bilduren erantzunak irakurrita, pentsatzen dut ez dutela Eusko Jaurlaritzak normalizazioan egindako lana ezagutzen edo ez dutela aitortu nahi.\n1980-1990 hamarkadetan eta gaur egun euskararen egoera zein zen ikusi baino ez da egin behar aurrerapauso nabarmenak egin direla ohartzeko, ahaztu gabe hizkuntza baten normalizazioa prozesu luzea eta geldoa dela, beraz emaitzak ez direla epe laburretan ikusten. Bai, egin dira euskararen erabilera enpresetan sustatzeko planak (Eusle Plana, Euskara Sustatzeko Ekintza Plana, Euskara eremu sozioekonomikoan sustatzeko plana…).\nAgian ez dira konturatu, baina gaur egun hizkuntza politika KULTURA ETA HIZKUNTZA POLITIKA izeneko sailaren barruan dago. Hau da, ez dago kulturaren menpe, zuzendaritza orokor autonomoa baitu bere izena daraman sailaren barruan. Edozein sailetatik kanpo egon beharra azpimarratzen dute lehenik (5. galdera), eta gero Ekonomiaren Garapen eta Azpiegitura Sailean sartzea proposatzen dute (8. galdera)?\n1. galderaren erantzunean Jaurlaritzaren hizkuntza politikari erabileraren erantzukizuna hiztunengan jartzea leporatzen diote, eta erabilera eskasa jaurlaritzaren politikei leporatzen diote. Baieztapen hau hizkuntza politikaren arloan ezagutza eskasa duen norbaitek egin duela iruditzen zait. Hizkuntza politika eta plangintzan aditzen diren adituek aspaldi ikusi zuten erakundeetako lana ez dela nahikoa hizkuntzaren normalizazioan, eta hiztunek ere rol aktiboa izan behar dutela. Azken urteetan ildo horri jarraitu diote bai Jaurlaritzak, bai EH Bilduk askotan babestu dituen euskalgintzako talde edo ekimenek (Euskaraldia, adibidez) ere bai.\nNik ere uste dut Eusko Jaurlaritzak gauzatutako hizkuntza-politikak ez dituela nahi bezain emaitza onak eman, seguruenik garai bateko bultzatzaileek ere emaitza hobeak nahiko lituzkete, baina 1980ko hamarkadan hasi ziren lanean eta orduan dena zegoen egiteko, euskararen egoera kaskarra irauli nahi bazen. Ordutik eman diren aurrerapausoak garrantzitsuak izan direla eta gauza askotan asmatu dutela ukaezina da nire ustez.\nMeredith 2020-06-29 13:14\n“Hizkuntza politika eta plangintzan aditzen diren adituek aspaldi ikusi zuten erakundeetako lana ez dela nahikoa hizkuntzaren normalizazioan, eta hiztunek ere rol aktiboa izan behar dutela”\nHiztunen rol aktiboa ezinbestekoa da. Ados.\nBaina hizkuntz politikaz eta plangintzaz arduratzen diren adituek eta erakundeek aski ongi jakin beharko lukete hiztunen rol horiek aktibatu ere egin daitezkeela. Eta lozorrotik atera eta aktibatu ahal izateko, lehen baldintza dela gauzak liberalismo hutsaren menpe ez uztea. Horretarako aski dugu egungo merkatuen jarioekin.\nHemen, dena dela, oso liberalak gara hizkuntza plangintzetan, baita alderdi ekonomikotik begiratuta ere. Adibbide neoliberal hori dugu ETB1: merkea baino merkeagoa, kalitaterik gabea, zeharo partidista eta euskogubernamentala, irakurlea erakartzen ez duena, euskaraz ez dakienari ere toki amultsua eskaintzen diona, eta azken batean gure hizkuntza bost axola zaiola dirudiena.\nHamaika aldiz errepikatu izan da ETB1ek ARNASGUNE BIRTUALA eta euskaldunon erreferentzia izan beharko lukeela, baina etengabe ikusten ari gara zertan ari diren eta nondik nora hizkuntza politika eta plangintzan aditzen diren adituak eta erakundeak.\nBigarren adibidea: EUSKARALDIA. Pentsatzekoa da besterik ere bururatuko zaiola Jaurlaritzari gizarte-plangintzaren arloan, baina komenigarria litzateke ez lezan pentsa koronabirusaz kutsatutakoek gorde behar izan duten HAMABOSTALDI moduko batekin konpon daitekeenik egungo hizkuntz erabilera minimizatuaren drama. Eta are gutxiago aurreko Euskaraldiko ikur patetiko hura errepikatzen bada: Eusko Jaurlaritzako Hizkuntza Politika eta Kultura Sailburua, zer eta “belarri prest” agertu zitzaigun euskaldunei eredua emateko.\nHiztunen rolak egunero aktibatu behar dira, eta ez bakarrik azaroko jardueratxo batera mugatzen den ekitaldi batekin. Nola aktibatu behar den? Interesik izanez gero, ZUZEUko eztabaidetan begiratzea baino ez dute: politikariek euskara baloratzen eta erabiltzen dutela erakutsiz, hauteskunde-kanpainan ere hori bera islatuz, euskara jasoa prestigiatuz, euskal irrati-telebistetan kalitatezko programazioak aurkeztuz eta euskara era normalean erabiliz, euskara hizkuntza nazionaltzat (Ipartarrak eta nafarrak barne) nahi dugula esplizituki aditzera emanez, erakundeekin sinatutako hitzarmenak betearaziz (bankuak, enpresak, eab.), euskara ikasteko bideak eta bitartekoak erraztuz, euskaraz sortutako kultur ekoizpenak sutsu sustatuz, denda, taberna eta gainerako zerbitzuetan euskara barneratzen lagunduz, normalizazio-legeak zorroztuz, Jaurlaritzako azpiegitura juridikoaren atal bat hizkuntza hegemonikoek bilatzen duten monopolizazio faktikoen kontrako borroka legalean jarriz eta hori egiten ari direla erakutsiz, sailburuak ere euskarazko klaseren batera bidaliz…\ngilen 2020-06-29 16:14\nKontuan hartzen badugu Jaurlaritza sortu zenean euskararen markagailua hutsean zegoela, orduan esan daiteke infinituraino egin duela, eta harago. Baina egin litekeenaren eretzean, egindakoa hutsaren hurrengoa da.\nHasteko, ez dira zuzendu, ezta saiatu ere, euskararen kontrako genozidio historikoaren emaitza bere horretan mantentzen duten hainbat kontu: espainolaren derrigortasuna, euskararen ezagutzak leku askotan (hiri handienak barne) duen prortzentaje eskasa, enpresa pribatuek euskarari muzin egin ahal izatea, euskaldunen eskubide linguistikoen urraketak zigorrik gabe uztea, euskaldun askok espainola geure hizkuntza ez dugula ez errespetatzea…\nAzken batean, hizkuntza politika diseinatzen dutenek pentsatzen badute espainolaren inposizioa zeozer naturala balitz bezala onartu behar dela, espainol hizkuntzak euskaldunoi egiten digun kalteari ezikusi egin ahal zaiola eta espainola ere geure hizkuntzatzat besterik gabe onartu behar dugula, orduan normal-normala da erakundeen lana nahikoa ez izatea euskara aurrera ateratzeko. Eta ez da inoiz aski izango, ezpada alfer lana eta dirua eta baliabideak lotsagabeki xahutzea. Egoera horren zama hiztunon lepoan jartzea gutaz barre egitea da. Baina guri jada ez digu grazia izpirik egiten.\nJJ 2020-06-29 18:16\nGilenekin ados, beste behin ere. Azken pasarteak oso ondo islatzen du EAJren asmoa, hizkuntz politikari dagokionez. Horri gehitzen bazaio PSErekin adostu dituela hizkuntz politikaren ildo nagusiak hainbat urtetarako, kontuak atara…\nGailur, badut zuretzako galdera-sorta bat:\nZenbat enpresetan egin dira euskararen erabilera planak?\nEta enpresa horiek zein proportzio osatzen dute kopuru osoarekiko… %1?\n(Askotariko) plan horien ezaugarriez edota emaitzez ez noa galdetu ere egitera…\nHizkuntza Politika sailburuordetza batetik eramaten da aurrera. Bestela esanda, ez dauka aginterik bere sailetik kanpora. Uste duzu “kokapen” hori egokia eta eraginkorra dela?\nUste duzu erabileraren zama, gero eta gehiago soilik hiztunen gain uztea egokia dela?\nErakundeetako lanaz ari zarenean, zein erakundez ari zara? Ez baitu zerikusirik Eusko Jaurlaritzak garatzen duen hizkuntz politikak, Gipuzkoako Foru Aldundiak, Bilboko Udalak, edo Ondarrukoak garatzen dituztenekin. Ezta hauek euren artean ere. Esan gabe doa, erakunde askok ezer gutxi egiten dutela euskararen erabilera sustatzeko.\nEz duzu uste ETB1ek %1eko ikusleria badauka eta españolezko ETB2k %10ekoa, ETB euskararen alde barik, espainieraren alde ari dela?\nBadakizu Eusko Jaurlaritzan bertan ere, sail bakoitzak bere hizkuntz politika garatzen duela, eta sailetik sailera sekulako aldeak daudela? Eta gehienetan ezer gutxi aurreratu dela?\nGailur 2020-06-30 01:12\nAdos, azken urteetako ETBren zuzendaritzan lehentasuna bideragarritasun ekonomikoak du, ez euskararen arnasgune izateko nahiak. Nire ustez gauza onak ere egiten dira (bakoitza bere esparruan: Euskadi Irratia, Gure Kasa, Gaztea, haurrentzako Goazen…), baina izan beharko lukeen proiektu indartsutik urrun dago.\nZalantzan jarriko nuke ETB1 benetan hain merkea ote den, saio propio gehienak (ibilbide laburra izanda ere) bertan egiten baitira (ETB2n Conquistador dute, baina ez dago primetimean Gure Kasa, Barre Librea, Herri Txiki, Goazen etab.-en parekiderik. Eta hala behar du.) Haurrentzako katea ere badago. Niri ez zait iruditzen euskara bost axola zaiola EITBri edo euskaraz ez dakitenek presentzia handia dutenik ETB1en. Arazoa eskaintzaren erakargarritasuna. Hau da, audientzia lortzeko gaitasun falta. EITBren zuzendaritza ohartu beharko litzateke ezin duela audientziak izan gidari soila ETB1i buruzko erabakietan.\nEUSKARALDIAri buruz, ez da Jaurlaritzaren ekimen soila izan, euskalgintzaren zati handi batek (osotasunak ez esatearren) bultzatutako ekimena izan zen. Hizkuntza ohiturak aldatzeko saiakera da, ez da hizkuntza plangintzaren ardatza. Zupiriari dagokionez, nik ez nuen “Belarriprest” keinu hori oso ondo ulertu hasieran. Esan zuenaren arabera euskara ikasten ari zirenei egindako keinua zen, eta bere bizilekuan (Bilbon) beti euskaraz aritzeko zailtasunak ere aipatu zituen. Beraz, euskaraldiak hasieratik erakartzea zail izango lukeen jendeari begira egindako keinu gisa ulertzen dut nik; eta bide batez koherentzia puntu bat ere ikusten dut (Ahobiziren papera betetzeko gai izango ez zarela baldin badakizu, ez zaitez ahobizi izan). Ados egon naiteke zenbaitetan honelako keinuek jarrera otzanegi baten irudipena eman dezaketela (esaterako, Zupiria izan zen EAJren sailburuetatik sailburu zina elebitan egin zuen bakarra), baina txanponaren beste aldeari ere begiratu behar zaio.\nOndo dago hizkuntza politika idealista bat proposatzea, baina errealista ere izan behar da: ipartarrak eta nafarrak barne, diozu. Argi dago gaur egun hiru administrazioen elkarnan zuzena ameskeria dela, eta zoritxarrez galga ere izan daiteke Nafarroa edo Iparraldeko egoera makurra EAEn egindako aurrerapenentzat.\nEz dut uste EAJk PSErekin adostu duenik hizkuntza politika. Gobernuan koalizioan daude, baina PSE bazkide txiki eta otzana da, EAJk darama Hizkuntza Politika Saila. Hala izango balitz ere, norekin adostuko luke EH Bilduren balizko lehendakari batek hizkuntza politika? Elkarrekin Podemos eta PSE maltzur horrekin?\nEz naiz aditua Jaurlaritzak gauzatu dituen planetan, beraz ez dut galdera horientzako erantzunik. Adierazi nahi nuena zen EH Bilduk ez duela orain arteko lana ezagutzen, eta hizkuntza politika aldatu edo indartu nahi bada nahitaezkoa iruditzen zait aurretik egin den lan guztia ezagutzea eta jarraikotasun bat mantentzea.\nEgokiagoa iruditzen zait Hizkuntza Politikarako sailburuordetza Kultura eta Hikuntza Politika Sailaren barruan egotea, EH Bilduk proposatzen (?) duen moduan Ekonomiaren Garapen eta Azpiegitura Sailaren barruan egotea baino.\nHiztunok ERE bultzatu behar dugu euskararen erabilera. Hori da hizkuntza politikaren helburua, erabilera handitzea. Beste guztiak (Hezkuntza, ETB, kultura…) ez du ezertarako balio ikastoletako kuadrillek erdarara jotzen badute. Begiratu irlanderaren kasuari bestela.\nEz ditut aipatu dituzun erakunde guztien lanak ezagutzen hizkuntza politikari dagokionez. Eusko Jaurlaritzaz ari nintzen, bera baita EAEn hikuntza plangintza martxan jarri zuena.\nETB1 eta ETB2ren audientzia potentziala ezin dira parekatu. Irakurri Meredithi gorago ETBri buruz erantzun diodana.\nBai, badakit sail bakoitzak bere politika garatzen duela. Ez ditut bakoitzaren datuak eta emaitzak sakontasunean ezagutzen.\nNiri ere etsigarria iruditzen zait euskararen panorama egunerokoan. Eusko Jaurlaritzaren politikek badute zer hobetu, baina alde onak ikusten saiatzen naiz. Iruditzen zait askotan gai honen inguruan botatzen diren/ditugun iritziak gaia beharrezko sakontasunean ezagutu gabekoak direla, benetan gai konplexu eta zabala baita. Edonola ere, uste dut erabakiak administrazioko “adituen” eta funtzionarioen esku geratuko direla beti eta EH Bildu edo beste edonoren gobernu batek ez duela jauzi handirik egingo aurrerantz.\nAina 2020-06-30 04:21\nPSEk ez dio galdera guztiari erantzuten. EQUO, berriz esaten Etb 1 eta ETB2 elkartu behar direla eta Gizarte guztiarentzat emankizun elebiduna emateko, ba, kontutan izanda iparraldean ere Etb ikusten dela elebiduna izan beharrean elehiruduna izan beharko luke.\nJJ 2020-06-30 09:08\nEAJk PSErekin adostu du hizkuntza politika. Horren emaitza dira ESEP edota Euskara 21 egitasmoak. PSE ez da otsana euskara kontuetan, otsoa baizik, euskararen erabileraren mugatzaile eta españolaren sustatzaile. Disimulurik gabe gainera.\nNik uste dut EH Bilduk ondo antzean ezagutzen duela orain arte garatuko hizkuntz politika, nahiz eta ez dion, nire ustez, jarraipen esturik egin, ez eta salatu ere, egungo hizkuntz politikaren atal gehienak gogor salatzekoak izan arren. Utzikeria da EAJ-PSEren hizkuntz politikaren ezaugarri nagusia.\nHizkuntza Politikak zeharlerro behar du. Inon izatekotan, Lehendakaritzan behar du, eta hortik, goitik behera neurriak ezarri, eta ez sailen eta zuzendaritzen esku utzi bere garapen(eza), egun gertatu bezala.\nHiztunok ERE bultzatu behar dugu euskararen erabilera. Jakina. Baina horretarako baldintza egokiak behar dira, eta euskaldun gero eta gehiagorentzat, zailagoa bilakatu da egunetik egunera euskaraz jardun ahal izatea, besteak beste EAJk PSErekin Hezkuntzan, ETBn, edota kulturan adostutako politiken ondorioz.\nIkastolek ezer gutxi egin dezakete, ikasgelatik irten orduko euskarazko baliabideak hutsaren hurrengoak direlarik, gaztetxoek erdaren itsasoan murgiltzera behartuta badaude.\nETB1 eta ETB2ren audientzia potentziala ezin dira parekatu… gaur egun.\nETB1ek ikusleriaren %14 ere harrapatu zuen garai batean. Egun desagerpenaren mugan dago… EAJk hiltzen utzi duelako. Ikusten duzu ETB1, Gailur? Eta hala bada, normala iruditzen zaizu kirol emanaldi zaharren kate monotematikoa bilakatu izana? Zenbat herritarri interesatzen zaio Tolosa eta Retegi IIaren arteko joan den mendeko finala 50.ez ikustea? Edota binakako duela hamar urteko eztakit zein… Edo erremontean eta zestan ere berdin? Eta horrela orduak eta orduak…\nEAJk EiTBrekin egin duenak (oposizioaren oposiziorik gabe apenas) hamaika dimisio eragingo zituen duintasun apurrik daukan edozein herritan.\nEusko Jaurlaritzaren azken hamar urteetako hizkuntz politika negargarria da, Gailur. Edonondik begiratuta ere. Eta benetan gertutik jarraitu duen baten iritzia da hau.\nAzkenik, erabakiak ez daude administrazioko “adituen” eta funtzionarioen esku, politikarien esku baizik. “Adituak” aholkulari hutsak dira kasurik onenean, eta gehienetan agintariek ez diete kaso pitorik egiten (interes asko baitaude jokoan, besteak beste). Eta funtzionarioak agintzen zaiena egiteko daude, beste ezertarako ez…\ngilen 2020-06-30 19:08\nBadugu Euskal Herrian hizkuntz erabileraren normalizazio-kasu ezin arrakastatsuago bat, benetan eredugarria. Izan ere, erabateko ezarpen linguistikoa lortu du. Halere, ez da erraza izan, mendeak behar izan baitira, bitarteko ekonomiko eta politiko guztiak alde edukita ere, helburura heltzeko. Baina hor dugu emaitza ezin eztabaidatuzkoa, administrazioetatik hasi eta azken hiztunarenganaino: denak erdaldun. Erdaren inposizioak bidea erakusten digu. Azter ditzagun haren estrategiak, bada. Bide batez, badut pare bat galdera, erantzun nahi duenarentzat: Egon al da hiztunen aktibaziorik erdaren normalizazioan? Eta, egon baldin bada, zein fasetan eta formatan gauzatu da eta zer rol izan du prozesuan?\nPeru_Gabiriko 2020-06-30 21:01\nzure galderei erantzun baino lehen jakin nahiko nuke ea besteetan -gilentxo-izenarekin sinatzen duzun pertsona berbera zaren ala ez.\nIzan ere, hala balitz, biok testuinguru beretsuan biziko ginateke, hau da, Bilboko Ezkerralde zabalean.\ngilen(txo) 2020-06-30 21:40\nPeru_Gabiriko, Concepción de Tillitu zenaren herrikoa naiz jaiotzez.\nPeru_Gabiriko 2020-06-30 22:36\nEta zuk uste duzu horrenbeste kale izkina, milaka espaloi gurutzatu, eskaratz ilun, eta sukalde zoko dituen herri galant horretan deskolonizazio prozesua aurrera (edo kasu honetan atzera) eraman ahalko litzatekeela, galtzerdi bati buelta ematen zaion bezain erraz??\nTrump bezalako agure mutur handi bat beharko litzateke agintean, prozesu guztia berriz atzera bihurtzeko, “to make this town great again”\ngilentxo 2020-06-30 23:15\nEz, nik euskal eremu bat sortuko nuke non euskara bakarrik izango litzatekeen ofiziala. Periferiako herri eta hirietan (Ezkerraldean, kasu) bilinguismo reala ezarriko nuke (edo horretaranzko bideak hedatu, plangintza serio baten bidez), gaurko espainoltasun euskal ukituz pintarrakatuaren ordez, zu eta ni bezalakook egunero marginatuak eta eskubidez gabetuak izan ez gintezen.\nprez 2020-07-01 09:49\nGilenekin erabat ados; arazoa prepolitikoa da, ondo dago beste herrialdeko eskubide urraketak (adibidez EEBB, emandakoak) salatzea, baina deigarria egiten zait nola gure herrian, momento honetan, eguneroko bizitzan, milaka eta milaka eskubide urraketak ematen direnean, ia inork ez ditu salatzen; esan dezagun argi, Euskal herrian, eguneroko bizitzan euskaraz bizi edo behintzat euskaraz bizitzen saiatzen diren hiritar guztiak, bigarren mailako hiritarrak dira/gara gure herrian, eta ez zara Mississipi edo Tenessira joan behar. Sumisio linguistikoa jasaten dugun eskubide urraketa bortitzenetakoa da. (Edozein denda/taberna batera joaten garenena, euskaraz eskatu eta “no te entiendo, háblame en español” esaten digutenean, automatikoki eskubide gabeko hiritar batean bihuurtzen zara)\nSumisiotik intsumisiora pasatzen garenean, “Osaba Tomen”rola suntsitzen dugunean, orduan izango gara libre, bitartean bigarren mailako “beltz linguistiko” batzuk besterik ez gara izango.\nEz dakit non irakurri nuen euskaraz bizi/saiatzen diren euskaldunen kopurua ia 500.000 milakoa dela. Ondorioz bigarren mailako 500 mila euskaldun daude, Han duzu masa kritikoa, Lortuko bagenu hauek aktibatzea, aukera bat edukiko genuke, Arazoa da nola….\nJJ Agirre 2020-07-01 11:26\nKaixo Prezz… Ados zurekin: “Sumisiotik intsumisiora pasatzen garenean, “Osaba Tomen”rola suntsitzen dugunean, orduan izango gara libre”.\nZer egin behar dugun euskaltzaleak aktibatzeko? Ez dakit… antolatu eta saiatu bai, sikiera. Euskalgintza antolatuaren geldoaldiaren aurrean, batzuok elkartu eta ekiteko urrats hori eman dugu (ez gara bakarrak ere). Plazara! ekimena horretarako dago. Gonbidatuta zaude.\nprez 2020-07-01 12:37\nJJ, sinatu nuen Plazara! ekimena, eta oso gustora gainera.\nBenat Castorene 2020-07-01 17:45\nGilenen erantzuna laburra izanagatik haren ezpiritua gustatzen zait. Egoera linguistiko diferenteak sailkatu eta banaka analisatu beharko dira orai, oraiko marko politikoan eta bihar ere beharbada beste marko politiko hobe batean. Egia da gure alderako ere.\nEuskaraen etorkizuna sobera zemaitua da ametsetan ibiltzeko edo gure indarrak debaldetan xahutzeko.\nBainan bi egoera bakarrik aipatzen duzu Gilen, falta da hirugarren bat beste zuzeukide zintzo bat aipatzen zuena berriki, alegia duela hainbat eta hainbat mende deseuzkaldundu.\nzenarena eta nun euskaldun berri bakar batzu dauden ozeano erdaldun egonkor batean murgilduak.\nZer irudika daiteke arrazoigarririk eta orobat gizatiarrik 3garren motako toki horietan?\nEzdakit foro hau egokiena den horretaz elkrrizketatzeko bainan ene iduriko ez da beste nehun egiten.\ngilen(txo) 2020-07-02 14:11\nBeñat, Ezkerraldearen eta Bilbo hiriaren egoera justuki dagokio zuk diozun 3. talde horri. Aipatu gabe utzi ditudan eremuak, berriz, dira 2.a (adb. Eibar, Durango) eta 4.a (adb. Enkarterri, nafar Erribera). Iparraldeko herri-hiriak zein taldetan kokatu zuk esan zenezake nik baino hobeto.\nBenat Castorene 2020-07-02 17:04\nBeraz lau zonatan zatikatzen duzu hegoaldea. Hemen ezdakit guk horrenbeste behar dugunik egoera sinpleagoa bainan berrikiago eta lasterrago txartu da. Babes murrurik ez dudu eta!\nJakin beharda .mendearen hastapenera eta kasik erdira arte hiru probintzi tradizionalak euskaldunak ziren masiboki Biarritze eta Anglet izan ezik. ( mistoak gaskoi euskaldun luzaz egon baziren orduan jadanik frantses petoz inbadiatuak eta itoak ziren)\nAzkenean Bonaparten kartatik oso hurbil ginen oraindik\nOrai denek jakingo duzuen bezala, gure probintzietan ez dut kondatzen baiona nun euskaldunak beti danik izan dira gutiengo imigratu bat. Beraz zonatan zatikatzen atrebi banendi erran nezake:\nZona elebidun bat Kostako Lapurdin eta Nafarroa behereko Zuberoako iparraldean. (2.zona)\nZona bat euskalduna barneko Lapurdin nafarroa behereko eta zuberoako parte haundienean. (1zona)\nBeraz 2 zona nausi baizik ez dut ikusten dut kontuan hartuz BABan euskararen presentzia oso marginala izanen den.(3. zona?)\nAmets egitearen kontra naiz eta hortako nago ez naizen ametsetan ari jadanik.\nBistakoa da estatuaren naturatik eta egoera politikotik dependitzen dela bainan kasu hizkuntza mailan ez dira guziahaldunak. Gainera ezin da estatu aldaketa bat goitatu.\nEuskaldunen ( eta erdaldunen) konbatibitatea erabakigarria da.\nPello Santxez 2020-07-04 14:34\nPSOEk dio: “Bere garaian Hezkuntza Saila kudeatu genuenean sustatu genituen erreformak gaur egun daukagun egoera ikusita egokiak izan zirela argi geratu da”.\nBai. Bete-betean asmatu zuten. erdarazko eskolen ordu lektiboak gehituz eta euskarazkoenak gutxituz, lortu dute bilatzen zutena: eskolatze-garaia bukatutakoan EAEko gaztetxoek euskara maila kaxkarragoa izatea, eta euskara erabiltzea deserosoagoa eta desatseginagoa bilakatzea. Unionistak ez dira galtzen.\nPeru_Gabiriko 2020-07-04 15:16\nTxalo bero bat, Pellosanchez. To beste “ZANGILADA” bat\nMeredith 2020-07-04 15:49\nHonela diozu, Gailur:\n“Niri ez zait iruditzen euskara bost axola zaiola EITBri edo euskaraz ez dakitenek presentzia handia dutenik ETB1en”.\nIrudipena dut ETB1eko albistegiak entzutea besterik ez duzula inpresio onbera hori deuseztatzen hasteko, salbuespenik gabe aurkituko baituzu gaztelaniazko albistegietan agertzen ez den eskema “hispano-bilinguea” bertan.\nAlegia, egunero izango duzu ETB1eko pantailan koronabirusari buruzko madrildar Illa-Simonen kalkoa den sailburu basko bat murga ematen. Zein hizkuntzatan? Gaztelania puruan.\nAlbiste arruntak direla eta, egunero ekarriko dizute telebistara gaztelania baizik ez dakien hiztun sorta bat inora ez doazen iritzi hutsalak botatzen (gaztelaniaz, noski), eta euskaldunen batek jadanik esan duena edo esango duen gauza bera errepikatzen.\nEta kirolen atalean? Lasai egon, beti aurkituko baitu gure euskal ETB1ek lazkaotarren bat bere kirol negozioei buruz hitz egiteko prest… espainol net distiratsuan, eta are inportanteago dena: gaztelaniaz dioena euskaraz ezin inolaz ere esan daitekeela agerian utziz. Hain baita pobrea euskara kirol kontuak kontatzeko!\nHorrela jokatzen du gure ETB1 honek euskaldunon informaziorako izan beharko luketen albistegietan.\nHizkuntz hibridazio planifikatu horrekin jokatzen du ETB1ek euskaldun izaten segitu nahi genukeen ikusleokin. Gaztelaniaren penetrazioa “normaltasunez” sustatzen eta euskararen kalterako den kode bikoitz hori ohikoago oraindik bilakatzen. Errukirik gabe.\nJokamolde horren aurrean koronabiruseraino bukatzen ez duen euskaldunak, beraz, pentsatzekoa da oker samar duela hizkuntz sentsibilitatearen iparrorratza.


Iosu Razquin: “Izaera berezi eta pertsonalitate handiagoko ardoak lortzea da gure helburua” — Unibertsitatea.Net\nHemen zaude: Hasiera › Ziztu bizian › Iosu Razquin: “Izaera berezi eta pertsonalitate handiagoko ardoak lortzea da gure helburua”\n2014/06/26 - Unibertsitatea.net\nLEV2050 enpresako langileek jarraitzen duten prozesua gertutik ezagutzeko, eta ardoa sortzerako garaian legamiek prozesu honetan betetzen duten paper garrantzitsuaz jakiteko abagunea izan dugu Iosu Razquin (Iruñea, 1984) doktorearen eskutik. Nafarroako Unibertsitatean biologiako eta biokimikako ikasketak burutu zituen iruindarrak. Doktorego-tesia ere egin du gazteak: “Desarrollo de nuevos compuestos antibióticos frente a las infecciones nosocomiales (hospitalarias) y septicemias”. Egun, LEV2050 enpresaren produkzioaz arduratzen da.\nZer da LEV2050?\nBodega eta mahasti bakoitzarentzako legami bankuak osatzen dituen enpresa da LEV2050. 2008. urtean abiatutako proiektu batean oinarritutako ideia da. Mahatsetan, beste frutetan bezala, legamiak daude gordeta, ez ditugu ikusten, guk bertatik atera eta diren bezalakoak adierazten ditugu: nor zara? espresatu eta agertu zaren modukoa! Terroir hitza datorkigu gogora.\nBetidanik mahastietan lan egiten zuten agronomo, langile eta enologoek euren ardoetan antzeman zituzten berezitasunak bildu eta ikertu nahi izan dituen enpresa berria da. Urtez urte mahasti bakoitza bi zatitan banatu eta bata legami komertzial batekin eta bestea bat-bateko hartzidurarekin egitea nahiko arrunta zen, baina lortutako ardoa erabat desberdina zen bata bestearengandik. Baina nola izan liteke mahats berarekin egindako ardoa hain desberdina izatea aldagai bakarra legamia izanda?\nGaldera honi erantzuten saiatu zen LEV2050 2010. urtetik aurrera. Izan ere, legamiak paper oso garrantzitsua jokatzen du ardoaren perfil organoleptiko eta propietate estrukturalak osatzerako garaian. Ideia honen zutabea biodibertsitate hitzan aurkitu dezakegu. Legamia zelula eukariotiko arruntena da, zelulabakarra, mikroskopikoa, bere kabuz bizi eta ugaldu daitekeena. Beste propietate askoren artean, hartzidura alkoholikoa (azukrea alkohola bihurtu) egin dezakeen unitatea. Lurrean, uretan, fruta, zereal, animali eta landare gehienetan bizitzeko gaitasuna dauka. Bere mutazio tasa altua dela eta genero eta espezie ugari aurki ditzakegu, bakoitza bere ingurumenera egokituta. Genetikoki desberdinak izanda, metabolismo diferenteak izango ditu, ardoan eman ditzaketen perfilak eta berezitasunak ere halakoxeak izango dira, desberdinak.\nEgun 35 bodega baino gehiagorekin lan egiten dugu, Espainia mailan gorenean dauden sor-marka eta ardogileekin. Portugalen ere badaukagu bodegaren bat edo beste. Orain arte 5000 legami desberdin baino gehiago isolatu ditugu eta apustu garrantzitsu bat egiten ari gara beste industria arlo batzuetan ere, sagardoa, garagardoa eta ogigintza kasu.\nZer egiten duzue enpresa honetan?\nMahatsetan dauden legamiak isolatu eta bakoitzak dituen gaitasunak erakusten saiatzen gara. Urte osoko lana da. Isolatu eta gero, biologia molekular teknika berezi batzuen bitartez, bakoitza nor den, eta genetikoki batak bestearekiko norainoko desberdintasunak dituzten ikusten dugu, bukaeran, mahasti horretan aurkitzen dugun biodibertsitatea zuhaitz filogenetiko batean azalduz.\nHurrengo pausoa, genetikoki desberdinenak diren legamiak hautatu eta bakoitzarekin mikrohartzidurak egiten ditugu, bakoitzak eman ditzakeen profilak zeintzuk diren eta zer ardo mota egiteko gai diren ikusteko. Mikro-ardoak bukatutakoan, bezeroarekin ardo-dastatze bat egiten dugu berari gehien gustatzen zaizkionak aukeratzeko. Batzuetan, bi legami ere nahastu egiten ditugu, batek ez duen propietatea besteak eman dezan, bukaeran ardo konplexuago bat lortzeko. Behin bere bankutik gustukoak dituen legamiak aukeratuta, euren bodegetan, litro gehiagotan (10.000-50.000), frogak egiten dituzte, laborategian lortutako ardo berezi hori berriz lortzeko asmoz.\nZeintzuk dira enpresaren helburuak?\nHelbururik garrantzitsuena bodega bakoitzak bere legami propioak izatea da. Ardoaren mundua nahiko mugatua da, azken finean ardoa, ardoa da eta merkatu honetan oso garrantzitsua da zure bizilagunarena baino hobea izatea, baina produktu honek, printzipioz, ez du aukera asko uzten. Horrela bada, denek legami komertzial bera erosten baldin badute aterako dituzten ardoak oso berdintsuak izango dira, eta ardoa erostera doan bezeroak ez du zurea erosiko ez bada ondoan dituenak baino hobea. Besteengandik bereizi eta desberdintzeko, azken finean hobea izateko, mahasti, lur, klima eta mahatsaren propietate (azukre kantitatea, heltzea, azidotasuna) horiei hobe egokitu diren legamiekin egindako ardoa atera beharra dago.\nNi prozesuaren azkeneko urratsaren antolatzaile eta arduraduna naiz. Azkeneko txanda legamiak muztio bolumen handi baterako ekoiztea edo biomasa nahikoa lortzea litzateke. Prozesuaren zati hau oso berezia da, ez da erreza legamiak haztea. Kondizio eta aldagai ugari kontrolatu behar dira: elikagaiak proportzio onean mantentzea, tenperatura, pH-a, oxigenoa, etab. Ekoitzi eta gero, filtratu, lehortu eta hutsean biltzen da poltsa batean, bezeroari bidaltzen zaion arte.\nGainera, kontuan hartu beharra dago, guk espezie askotako legami arrunt desberdinak dauzkagula esku artean, 5-10 bat bodega bakoitzeko, eta horiek bata bestearen atzetik ekoiztea ez da lan makala. Honek guztiak planifikazio on bat izatea eskatzen du, azkenean gure bezeroek legamiak kondizio onean izateko.\nBestalde, lan hau urtaroen menpe dago, hau da, mahats bilketa iraila eta urria bitartean suertatzen da, eta bodega guztiek ardoa egin behar dutenerako behar dituzte legamiak bertan. Gainera, urte bakoitza desberdina da eta mahats biltzearen datak oso desberdinak izan daitezke, klimaren, euriteen eta beroaren arabera. Honek guztiak produkzioa 4 hilabetetan betetzea behartzen du, hau da, 150-200 legami inguru hilabete horietan bitartean ekoiztea.\nZer berezitasun aipatuko zenuke duela enpresak?\nGure enpresak berezitasun asko dauzka. Batetik, Espainia eta mundu mailan ez dago enpresarik hainbeste legami desberdin dituenik. Gure lanaren arrakasta bakoitzarentzat bere banku propio ekoiztea da. Azkenean ‘norberaren marka’ izatea denoi gustatzen zaigu, eta baita ardoa egiten dutenei ere. Eta gainera, zureak diren legami horiek merkatuetan daudenen hobeak badira eta, ondoko ardoaz desberdintzen bazaitu are eta hobeto. Zerbitzu hau bakarra da munduan. Bestalde, gure beste berezitasun bat zikloa ixtea da, hau da, bankua eta mikrohartzidurak egin eta gero bezeroari gustatu zaizkionak bodegan ardoa egiteko behar duen kantitatean ekoizten dizkiogu. Laburpen gisa latinez legamiak ‘ad hoc’ haztea izango litzateke.\nBigarrenik, lantzen ditugun legamiak espezie askotakoak izaki, artikuluetan eta bibliografian bakarrik Saccharomyces generoko legamiak hartu dira kontutan, Ez- Saccharomyces diren taldekoak erabat baztertuz, txarrak omen zirelakoan. Gure lanaren ondorioz Ez-Saccharomyces talde honetako espezie eta genero asko berreskuratu eta benetan profil interesgarri eta berezitasunez betetako ardoak lortu izan ditugu, inoiz ikusi ez diren zapore, egitura eta propietate organoleptikoak ezarriz.\nGaragardo munduan ere aritzen gara. Ez dago Espainian inor garagardorako legamiak ekoizten dituenik. Beraiek nahi duten legamia bidaltzen digute eta guk hazi egiten diogu behar duten bolumenerako. Arlo honetan ez dugu isolamendurik egiten, ekoitzi bakarrik.\nDesberdintasuna dago zuek erabiltzen dituzuen legamien eta bestelakoen artean?\nBai, noski. Berez legamiak ez dira gureak, baizik eta bezeroarenak. Orokorrean merkatuan dauden legamiak neutroak bezala saltzen dira. Ez dute berezitasun handirik ematen eta ardoak estandarizazioaren gurpilean sartzen dira. Ardo bat aztertzerako orduan propietate asko hartzen dira kontutan, berezitasun organoleptikoak, hala nola, kolorea, zaporea, azidotasuna, aroma, egitura, koipetasuna, akatsik ez izatea, intentsitate aromatikoa, eta abar luze bat. Mahasti bakoitzean agertzen diren legamiak propietate hauek guztiak hobetzeaz gain, ardo bakoitzari pertsonalitate berezi bat ematen diote, azkenean bakoitzak euren legami propioekin, euren mahastietan gorderik daukaten legamiekin nahi duten ardoa lortuz.\nBodega bakoitzak ardo berezia egitea euren mahastietan ezkutatuta dauden legamiekin. Zertarako erosi bertakoa ez den legami bat, eta beste edonork ere erosi dezakeena, zurearekin ardo hobeago bat egin badezakezu? Horrela, estandarizazio, berdintasun eta uniformetasunaren alde egitea da helbururik nagusiena, izaera berezi eta pertsonalitate handiagoko ardoak lortzeko, ardogileek egiten duen produktuak hobetu, lehiakorragoak bihurtu eta berezitasun handiagoko ardoak egin ahal izateko.


Murgildu gaitezen inauterietan! Sakana inauterietan! — dantzan.eus\nHemen zaude: Hasiera › Hemeroteka › Murgildu gaitezen inauterietan! Sakana inauterietan!\nBEREZIA: Ihoteak-Inauteriak 2018


Merkataritza Elektronikoaren Aurpegi Berria: Makina Ikaskuntzaren eragina Industrian | Martech Zone\nOstirala, urria 29, 2021 Ostirala, urria 29, 2021 Henry Bell\nInoiz aurreikusi al zenuen ordenagailuek beren erabakiak hartzeko ereduak ezagutu eta ikasteko gai izango zirela? Zure erantzuna ezezkoa izan bazen, merkataritza elektronikoaren industriako aditu askoren itsasontzi berean zaude; inork ezin zuen bere egungo egoera aurreikusi.\nHala ere, ikaskuntza automatikoak zeresan handia izan du merkataritza elektronikoaren bilakaeran azken hamarkadetan. Ikus dezagun merkataritza elektronikoa non dagoen une honetan eta nola ikaskuntza automatikoko zerbitzu hornitzaileak itxuratuko du etorkizun ez oso urrunean.\nZer ari da aldatzen merkataritza elektronikoaren industrian?\nBatzuen ustez, merkataritza elektronikoa fenomeno berri samarra da, erosketak egiteko modua funtsean eraldatu duena, arloko aurrerapen teknologikoen ondorioz. Hori ez da guztiz horrela, ordea.\nNahiz eta teknologiak zeresan handia izan gaur egun dendekin harremanetan jartzeko moduan, merkataritza elektronikoak 40 urte baino gehiago daramatza eta orain inoiz baino handiagoa da.\nTxikizkako merkataritza elektronikoaren salmentak 4.28 bilioi dolarra iritsi ziren 2020an, eta txikizkako merkataritza elektronikoaren diru-sarrerak 5.4 bilioi dolar 2022an espero ziren.\nBaina teknologia beti egon bada, nola aldatzen ari da ikaskuntza automatikoa industria? Sinplea da. Adimen artifiziala analisi sistema sinpleen irudia kentzen ari da, benetan zein indartsua eta eraldatzailea izan daitekeen erakusteko.\nAurreko urteetan, adimen artifiziala eta ikaskuntza automatikoa garatu gabe eta sinpleegiak ziren beren exekuzioan benetan distira egiteko euren aplikazio posibleei dagokienez. Hala ere, jada ez da horrela.\nMarkek ahots bidezko bilaketa bezalako kontzeptuak erabil ditzakete beren produktuak bezeroen aurrean sustatzeko, ikaskuntza automatikoa eta chatbot-ak bezalako teknologiak hedatzen ari diren heinean. AI-ak inbentarioaren aurreikuspenarekin eta backend laguntzarekin ere lagun dezake.\nIkaskuntza automatikoa eta gomendio motorrak\nMerkataritza elektronikoan teknologia honen aplikazio nagusi anitz daude. Mundu mailan, gomendio motorrak joerarik beroenetako bat dira. Ehunka milioi pertsonaren lineako jarduera sakon ebaluatu dezakezu ikasketa automatikoko algoritmoak erabiliz eta datu kopuru izugarriak erraz prozesatzen. Bezero edo bezero talde jakin baterako produktuen gomendioak egiteko erabil dezakezu (segmentazio automatikoa) haien interesen arabera.\nBezero batek zein azpi-orri erabiltzen dituen asma dezakezu egungo webguneko trafikoari buruz eskuratutako datu handiak ebaluatuz. Esan zenezake zer bilatzen zuen eta non igaro zuen bere denbora gehiena. Gainera, emaitzak orri pertsonalizatu batean emango dira informazio-iturri anitzetan oinarritutako iradokitako elementuekin: aurreko bezeroen jardueren profila, interesak (adibidez, zaletasunak), eguraldia, kokapena eta sare sozialetako datuak.\nMachine Learning eta Chatbot-ak\nDatu egituratuak aztertuz, ikaskuntza automatikoaren bidez bultzatutako txat-botek erabiltzaileekin elkarrizketa "gizatikoagoa" sor dezakete. Chatbot-ak informazio generikoarekin programatu daitezke kontsumitzaileen kontsultei erantzuteko ikasketa automatikoa erabiliz. Funtsean, botak zenbat eta jende gehiagorekin elkarreragin, orduan eta hobeto ulertuko ditu merkataritza elektronikoko gune baten produktuak/zerbitzuak. Galderak eginez, chatbot-ek kupoi pertsonalizatuak eman ditzakete, saltzeko aukera potentzialak deskubritu eta bezeroaren epe luzerako beharrei erantzun. Webgune baterako chatbot pertsonalizatu bat diseinatzeko, eraikitzeko eta integratzeko kostua 28,000 dolar ingurukoa da. Enpresa txikien mailegu bat erraz erabil daiteke hori ordaintzeko.\nIkaskuntza automatikoa eta bilaketa-emaitzak\nErabiltzaileek ikaskuntza automatikoa erabil dezakete bilaketa-kontsultetan oinarrituta bilatzen dutena zehazki aurkitzeko. Gaur egun, bezeroek merkataritza elektronikoko gune batean produktuak bilatzen dituzte gako-hitzak erabiliz, beraz, gunearen jabeak bermatu behar du gako-hitz horiek erabiltzaileek bilatzen dituzten produktuei esleitu zaizkiela.\nIkaskuntza automatikoa lagun dezake erabili ohi diren gako-hitzen sinonimoak bilatuz, baita jendeak galdera bera egiteko erabiltzen dituen esaldi konparagarriak ere. Teknologia honek hori lortzeko duen gaitasuna webgune bat eta haren analitikak ebaluatzeko duen gaitasunetik dator. Ondorioz, merkataritza elektronikoko guneek balorazio altuko produktuak jar ditzakete orriaren goialdean, klik tasak eta aurreko bihurketak lehenetsiz.\nGaur, erraldoiak bezala eBay honen garrantziaz jabetu dira. 800 milioi elementu baino gehiago erakutsita, konpainiak bilaketa-emaitza garrantzitsuenak aurreikusteko eta eskaintzeko gai da adimen artifiziala eta analisiak erabiliz.\nMachine Learning eta merkataritza elektronikoaren bideratzea\nDenda fisiko batean ez bezala, non bezeroekin hitz egin dezakezun zer nahi duten edo behar duten jakiteko, lineako dendak bezeroen datu kopuru handiekin bonbardatzen dira.\nOndorioz, bezeroen segmentazioa funtsezkoa da merkataritza elektronikoaren industriarako, enpresei beren komunikazio-metodoak bezero bakoitzari egokitzeko aukera ematen baitie. Ikaskuntza automatikoa zure bezeroen nahiak ulertzen lagun zaitzake eta erosketa-esperientzia egokituagoa eskaintzen diezu.\nMachine Learning eta Bezeroaren Esperientzia\nMerkataritza elektronikoko enpresek ikaskuntza automatikoa erabil dezakete bezeroei esperientzia pertsonalizatuagoa eskaintzeko. Gaur egungo bezeroek nahiago izateaz gain, euren marka gogokoekin modu pertsonalean komunikatzea ere eskatzen dute. Merkatariek bezeroekiko konexio bakoitza egokitu dezakete adimen artifiziala eta ikaskuntza automatikoa erabiliz, bezeroen esperientzia hobea izateko.\nGainera, bezeroarentzako arreta-arazoak gertatzea saihestu dezakete ikasketa automatikoa erabiliz. Ikaskuntza automatikoarekin, gurdiak uzteko tasak gutxituko lirateke eta azkenean salmentak handituko lirateke. Bezeroarentzako laguntza-botek, gizakiek ez bezala, erantzun alboratuak eman ditzakete eguneko edo gaueko edozein unetan.\nMachine Learning eta iruzurra detektatzeko\nDatu gehiago dituzunean anomaliak errazago antzematen dira. Horrela, ikaskuntza automatikoa erabil dezakezu datuen joerak ikusteko, zer den "normala" eta zer ez ulertzeko eta zerbait gaizki doanean alertak jasotzeko.\n'Iruzurra hautematea' da horretarako gehien erabiltzen den aplikazioa. Lapurtutako kreditu-txartelekin salgai kopuru handiak erosten dituzten bezeroak edo produktuak entregatu ondoren eskaerak bertan behera uzten dituzten bezeroak ohiko arazoak dira merkatarientzat. Hor sartzen da ikaskuntza automatikoa.\nMachine Learning eta prezio dinamikoak\nPrezio dinamikoen kasuan, merkataritza elektronikoko ikaskuntza automatikoa oso onuragarria izan daiteke eta zure KPIak hobetzen lagun zaitzake. Algoritmoek datuetatik eredu berriak ikasteko duten gaitasuna da erabilgarritasun horren iturria. Ondorioz, algoritmo horiek etengabe ikasten eta detektatzen ari dira eskaera eta joera berriak. Prezioen murrizketa sinpleetan oinarritu beharrean, merkataritza elektronikoko negozioek produktu bakoitzaren prezio aproposa zehazten lagun diezaieketen eredu iragargarrien onura izan dezakete. Eskaintza onena, preziorik onena eta denbora errealeko deskontuak erakutsi ditzakezu, salmentak eta inbentarioa optimizatzeko estrategia onena kontuan hartuta.\nIkaskuntza automatikoa merkataritza elektronikoaren industria moldatzen ari den moduak ugariak dira. Teknologia honen aplikazioek eragin zuzena dute bezeroen zerbitzuan eta merkataritza elektronikoaren industrian negozioaren hazkundean. Zure enpresak bezeroarentzako zerbitzua, bezeroarentzako arreta, eraginkortasuna eta produkzioa hobetuko lituzke, baita HR erabaki hobeak ere. Merkataritza elektronikorako makina ikasteko algoritmoek zerbitzu garrantzitsua izaten jarraituko dute merkataritza elektronikoko negozioarentzat eboluzionatzen duten heinean.\nIkusi Vendorland-en Machine Learning enpresen zerrenda\nTags: prezio dinamikoae-commerceecommercemerkataritza elektronikoko produktuen gomendioamerkataritza elektronikoko bilaketa-emaitzakecommerce segmentazioairuzurrak hautemateamakina ikaskuntzaikaskuntza automatikoa iruzurra detektatzekoikaskuntza automatikoko segmentazioaikaskuntza automatikoko zerbitzu hornitzaileakproduktuen gomendio motorrakproduktuen bilaketa-emaitzaksegmentazio\nHenry Bell eko Produktu burua da Vendorland. Enpresa-teknologo bat da, hazkunde eraldatzailea bultzatzen duen teknologia digitalaren estrategien bidez. Henry oso analitiko eta lankidetzako arazoen konpontzailea da, produktuen lidergoan, aplikazioen kudeaketan eta datuen analitikan zehar-funtzio trebetasun bikainak dituena.\nAlderantzizko Logistika Irtenbideek nola erraztu dezaketen itzulketen prozesamendua merkataritza elektronikoko merkatuan


Hamar neurri proposatu ditugu benetako industria politika bat garatzeko\n2018/04/20 :: 14:32\nHemen zaude: FEDERAZIOAK INDUSTRIA Federazioa Hamar neurri proposatu ditugu benetako industria politika bat garatzeko\n2017/07/17\tIndustria\t- Federazioa\nAzken asteetan hainbat enpresaren etorkizunaren inguruko albiste kezkagarriak jaso ditugu. Testuinguru honetan, industriak bizi duen egoeraren berri emateko agerraldi bat egin du gaur LABek, Bilbon, egoera larrian dauden enpresetako zenbait ordezkarirekin batera. Hain zuzen ere, sektorea suspertuko duen industria politika berriranzko pausoak emateko proposamen bat aurkeztu dugu, hamar neurrirekin.\nAzken aste hauetan bizitzen ari garen industria sektoreko enpresen itxiera, deslokalizazio, salmenta edo kaleratze prozesuak ez dira soilik enpresarien edo merkatuaren gorabeheren ondorio soila.\nEhundaka langileren etorkizuna, ehundaka pertsonen geroa jokoan dagoen honetan, hori da LABentzat erabateko lehentasuna duena: horregatik, GRUPO CEL, CNA FAGOR, UNIPAPEL, INGEMAR, AERNNOVA, OFITA, GENERAL ELECTRIC, STS, BOSCH, PINE, VICRILA, ENERSYS, XEY eta beste hainbat enpresa txikitako langile guztiei animoak bidaltzen dizkiegu, eta euren eskubideak defendatzeko aukera bakarra instituzioek bakarrik utzi dituzten honetan antolakuntza eta borroka dela azpimarratu.\nHala ere, industriaren egoera larria ez da langile hauen eta euren senideen egoera soilik. 2017 urte hasieran, ofizialki “hazkundearen eta errekuperazio ekonomikoaren loraldia“ bizitzen ari ginenean, LABek industriaren egoeraren inguruko hausnarketa plazaratu zuen publikoki, euskal industriaren egiturazko arazoak azpimarratuz, etorkizunaren inguruko kezka azalduz eta instituzioen ekimen eza salatuz. Salaketa hark ez zuen erantzunik izan instituzioen partetik.\nGaurko agerraldian, egoeraren larritasunaren eta industria politikaren erantzule nagusi den Eusko Jaurlaritzaren ekimen ezaren aurrean, industriaren egoera larriaren aurrean hartu beharreko 10 neurri aurkeztuko ditugu.\nJakitun gara Euskal Herriak behar duen industria politika diseinatzeko beharrezkoa dela erabateko burujabetza lortzea, finantza, energia, lan araudi, lege konkurtsal, nazioarteko harremanak ez baitaude gure eskuetan. Eta gaurkoan ere Euskal Herriaren burujabetza aldarrikatu nahi dugu, eredu produktibo propioa eraikitzeko ezinbesteko bitartekoa delako.\nBaina horretaz gain borondatea ere behar da eta burujabetza ezaren arazoa aitzakia bihurtzen da burujabetza hori eskuratzeko bidea egin nahi ez denean. Are okerrago, dituzun eskumenak Espainiako ereduaren translazio soila hutsa egiteko erabiltzen dituzunean, Eusko Jaurlaritzak eta EAJk egiten duten moduan. Azken adibidea, gastuaren muga adostu izana da PPrekin, baina industrian, iraunkorki gastu murrizketan, prekarietatean lehiatzeko estrategia bultzatzen ari dira.\nBeste norabide bat hartzerik badago, horretarako borondate politikoa badago, eta horregatik, aplikagarriak diren 10 urjentziazko neurri planteatzen ditugu, euskal industriaren egoerari erantzungo lioketenak. Neurri hauetako askok borondatea soilik behar dute, baina, beharrezkoak ez diren azpiegituretan inbertitzeari utzi, iruzur fiskalaren jazarpena eta zerga sistema bidezkoagoa proposatzen ditugu sektore publikoaren finantziaketa gaitasuna areagotzeko.\n1. Industria Plan bat osatzeko benetako eztabaida egitea euskal industriarentzat iparrorratza markatzeko: sektore estrategikoen definizioa, industriaren trantsiziorako plana egingo duena: berritu edo ordezkatu beharko diren jarduera produktiboen ordezkapen plan progresiboa aurreikusiko duena eta berrikuntza teknologikoaren aldeko apustua egingo duena, lanaren banaketarekin batera.\nEtorkizuneko industria aurreratua bultzatuko duena teknologikoki, sozialki eta lan eskubideei dagokionean.\n2. Euskal Industria ez dago salgai! Deslokalizazioen kontrako plana.\nEdozein preziotan kanpoko kapitalaren etorrerari bultzada emateari utzi behar zaio. Kanpoko kapitalaren etorrerari instituzioen babesa emateko, enplegu, lan baldintza eta lurraldearekiko konpromisoak exijitu.\nSalmenta prozesuetan lurraldearekiko konpromisoak eskaini ezean babes instituzionala kentzea eta oztopatzea.\n3. Ikerkuntza eta Garapen gastua Europan helburu den %3ra parekatu.\nTeknologia maila ertain-txikia du industriak nagusiki. Ikerkuntza eta Garapenean Europako bataz bestekotik behera gaude. Azken 3 urteetan Ikerkuntza eta Garapeneko gastua beherantz doa etengabe. Era progresiboan Barne Produktu Gordinaren %3ko kopurura iristea proposatzen dugu, enpresak aktiboki bultzatuz inbertitzera, bereziki atzean gelditzeko arriskua duten eta gehiengoa diren enpresa txiki eta ertainen kasuan.\n4.Bultzada publikoa sektore estrategikoetan: merkatuari bere baitan funtzionatzen utzi beharrean, sektore publiko indartsua eraiki:\nEnpresetan SPRIren bidez partaidetza zuzenak areagotuz. Partaidetza hori jarraipen, bultzada eta kontrolerako baliatu.\nKutxabanki banka publikoaren izaera eman, finantziaketarako tresna izan dadin, bereziki gehiengoa diren enpresa txiki eta ertainak finantziatzeko Alemania edo Suitzan egiten den moduan.\n5. Enpresa itxieren kontrako babes neurriak.\nFinantziazio publikoaz enpresen bideragarritasun plan alternatiboak finantzatu.\nLege konkurtsalean, instituzio publikoen parte-hartze aktiboa hartzekodunen moduan, etorkizuneko planak bultzatzeko eta likidazio planetan langileen enplegua babesteko, eta ez lehenetsi zorra kobratzeko besterik gabe.\nLan erreformari aurre egiteko kontrakotasun teknikorako baliabideak eskaintzea. Multinazionalen kasuan enpresen arteko eragiketen inspekzioa.\n6. Belaunaldien arteko jakintza transmisiorako errelebu kontratuaren bultzada industriaren erronka nagusietako bat da. Horren aurrean, baliabide eraginkorrena den errelebu kontratuaren berreskurapena, lan erreformak ia desagertarazi duena. Finantziazio publikoz erreformaren eragina neutralizatu.\n7. Enpresen demokratizazioa-Enpresa eredu berritzaileen bultzada: langileen parte hartzea bultzatuko dutenak, ez finantziatzeko helburu hutsarekin, eskubide batzuk bermatuz:\nkanpo auditoritzak egiteko eskuduntza 100 langiletik gorako enpresetan edo frogagarriak diren arazo egoeran dauden enpresetan.\nJakintza, patente, produkzio deskapitalizazio saiakeretan erabaki eta kontrol neurriak.\n8. Aberastasunaren banaketa eta gizarte ongizatea bultzatzeko negoziazio kolektiborako eskubidearen bermea, lan munduaren prekarizazioa eta kostuetan lehiatzea ekidinez. Balio erantsia, inbertsioa eta barne eskaera bultzatuz.\n9. Hezkuntzan sortzen den ezagutza ez galtzeko neurriak: Gazteentzat lan merkaturatze duina bermatzeko plan baten bidez:\nKontratazio berrien diskriminazioari zigorrak.\nAldi baterakotasunaren mugapena edozein laguntzaren onuradun izateko. Honek lan istripuen beherakada ekarriko luke, kontuan izanda lan istripuen %30a laneko lehen urtean gelditzen direla.\nPraktiketan ematen den iruzurraren aurrean ikuskariak ezartzea proposatzen dugu.\n10. Industrian emakumeen ekarpena bermatzeko plana: diskriminazio positiboko politikak ezarri. Industriako langileen %19a da soilik emakumezkoa. Aukera berdintasuna eskubidea izateaz gain, ezagutzan lehiatu behako lukeen duen industriak beharrezkoa du emakumeen jakintza baliatzea.\nEkimenak bultzatuko ditugu Mercedeseko Holidays Workers kanpaina gardentasunean, aukera berdintasunean eta lan baldintza duinetan oinarritzeko\nGreba egin dute Sestaoko Vicinay enpresako langileek\nTubos Reunidos taldearen egoitzaren aurrean mobilizatu dira berriro


« Zazpigarren heriotza | Ibilbidearen hasieran »\nLiteratura Unibertsalaren historian badira liburu batzuk bereziki nabarmentzen direnak. Liburu horiek goi-maila bat lortu dute, erreferentzia bihurtu dira irakurle eta adituentzat, bide berriak zabaldu dituzte kritiko literario eta idazle berrientzat eta, areago, denboran zehar, mendeetan zehar, iraun egin dute, dituzten balio literario eta artistikoak mantenduz eta, kasu batzuetan, areagotuz. Horregatik liburu horiei klasikoak direla esaten zaie, eredu direlako eta gizartez gizarte indarrean jarraitu dutelako.\nKalitate eta maila handiko liburu horietatik gutxi batzuk euskaratuak daude jadanik, zorionez, euskal irakurleen gozamenerako. Asko eta asko falta dira oraindik Etxepareren hizkuntzara itzuliak izan daitezen. Pentsatzekoa da, eta hala espero dezagun, pixkanaka euskal itzultzaileak joango direla goi-mailako liburu bikain horiek euskarara ekartzen orain arte bezala, edota zergatik ez, maiztasun gehiagoz. Adibide pare bat baino ez, azken bi urte hauetan Shakespeareren Sonetoak eta James Joyceren Ulises liburu bikainak euskaraz argitaratuta ikusteko, irakurtzeko eta gozatzeko aukera bikaina izan dugu, eta dugu.\nGaur, ordea, beste proiektu bati buruz idatziko dut hemen, erdibidean dagoena oraingoz, nik dakidanez. Esan daiteke Marcel Proust idazle handiak bizitza osoa behar izan zuela bere maisulan handia, Denbora galduaren bila, amaitutzat emateko. Jakina denez, obra erraldoi hori zazpi liburutan dago banatua. Guk, euskal literaturazaleok, poz handia hartu genuen jakin genuenean zazpi horietatik lehena, Swann-enetik, euskarazko bertsioan irakurtzeko mugona izango genuela. Eta hori, itzultzailearen lan eskergari zor zaio, hots, Joxe Austin Arrieta Ugartetxearen itzulpen bikainari esker. Liburu hori, euskarazko bertsio hori, euskara batuan, irakurri dugu gustura, gozatu dugu maisulana ez askotan bezala eta, alde horretatik zoriontsuak izan garela aitortu beharrean gaude, baita ere eskerrak eman behar dizkiogula Arrieta itzultzaileari, zezenari adarretatik helduz, ausartu egin delako horrelako proiektu zail eta nekosoa aurrera eramatera. Nik pertsonalki eman dizkiot eskerrak berari eta animatu dut, behin baino gehiagotan, indarrak biltzera eta, orain, maisulan horren bigarren erpinerantz abia dadin, hasi dadila bigarren tomoa itzultzen, alegia, guk halako batean aukera paregabea izan dezagun bigarren liburu hori, A l’ombre des jeunes filles en fleurs, euskaraz irakurtzeko. Badakit guztiz ezinezkoa dela euskal itzultzaile bati eskatzea, gauden egoeran gaudelako, Marcel Proust-en obra osoa euskara dezan, baina gauzak pixkanaka eta pausoka eginez lortzen diren ezkero, oraingoz bigarren liburu hori euskaratuta eta kaleratuta ikustearekin konformatuko ginateke eta momentuz askietsiko genuke. Hala bedi.\nEta amaitu baino lehen, ez dut ahaztuko hemen, inola ere, Jean Baptiste Orpustanek egindako lan erraldoia itzulpengintzan. Idazle handi asko euskaratuak ditu, urtetako lan eskerga batean, hala nola, Baudelaire, Flaubert, Rousseau, Saint-Simon, Saint-John Perse, eta baita Marcel Proust ere. Azken honen maisulanari Aro galduaren bila izena eman dio, eta itzulita eta kaleratuta ditu dagoeneko hainbat liburu: Zuanen etxe aldean (Arrietak Swann-enetik izenarekin kaleratutako liburu bera), Guermantes-ko aldea, Iheslea, Aro berredirena… Lan izugarria, ikus daitekeenez. Kontua da, ordea, liburu hauek guztiak ez daudela euskara batuan idatzita, askok nahiko genukeen bezala, baizik eta nafar-lapurtera klasikoan… Orain norbait hasi beharko litzateke liburu horiek nafar-lapurtera klasikotik egunero erabiltzen dugun euskara batura pasatzen. Pena da lan bikoitza egin behar izatea. Ez dakit inor animatuko den. Zaila izango da.


564711 - IRALE\nEn común: nola eman euskaraz, komunean ala amankomunean?\nKomunean, amankomunean (biak dira zuzenak), eta beste hainbat modutan.\n1/ Egia da garai batean ez zela zuzentzat jotzen amankomun hitza, baina gaur egun jasotzen du Hiztegi Batuak, bai eta komun hitzaren sinonimoa dela adierazi ere:\namankomun adj. Komuna, guztiek edo gehienek batera dutena, guztiei edo gehienei dagokiena. Amankomunean egingo dute lana.\nKonturatu zaitez Euskaltzaindiak onartzen duela amankomunean, adibidean ikusi dezakezunez.\n2/ Hori esanda, hartu kontuan ez dugula zertan erabili ez bata eta ez bestea, zein den testuingurua: edozein hizkuntzatan, dena esan daiteke beste hainbat modutan, dena azaldu daiteke hizkuntza beraren barruko parafrasiak erabilita. Beraz, euskaldun askok eta askok bizi guztia pasatu dute, euskaraz natural-natural hitz egitean, erdarazko en común erabiltzen den testuinguruetan komunean eta amankomunean esan gabe.\nHala, esanguratsua da Berriaren estilo-liburuak jasotzen duen aholkua:\nEsaldian josteko orduan, ez erabili 'komunean dute' eta gisakorik.\nKomunean dute literaturazaletasuna → Biak dira literaturazaleak (Biek partekatzen dute literaturazaletasuna)\nGuztiok batzen gaituen komuneko arazo bat dugu → Guztiok batzen gaituen arazo komun bat dugu.\nBeste testuinguru batzuetan (hainbat eta hainbat adibide eskaini ditzakegu; gure uztakoak dira datozenetako batzuk, eta beste batzuk EHUk argitaratutako itzulpenetatik hartutakoak):\n“Al final, haremos una puesta en común durante media hora”: (azken ordu erdian,) denon artean aztertuko/eztabaidatuko… dugu gaia / bateratze-saiotxo bat egingo dugu / (bestelako esanahi batekin) jendaurrean aurkeztuko dugu…\n“Todos los trabajadores de la empresa debemos tener un objetivo en común”: Enpresako langile guztiok helburu berberarekin lan egin behar dugu.\n“Estas nuevas aproximaciones tienen en común la búsqueda de criterios filosóficos para fundar el juicio estético”: Iritzi estetikoa sortzeko irizpide filosofikoen bilaketa da hurbilketa berri horien ardatz komuna.\n“Las películas que conforman las sesiones tienen en común su difícil visibilidad”: Saioak osatzen dituzten film guztiek ezaugarri bat dute: oso zailak dira ikusten.\n“Sus puntos en común y sus diferencias”: Puntu komunak eta aldeak.\n“Edificio dedicado a la oración en común”: Fededunek batera otoitz egiteko eraikina.\n“Las empresas asociadas se ponen simplemente de acuerdo para abordar en común un proyecto, normalmente de largo plazo”: Elkarturiko enpresak ados jartzen dira, besterik gabe, proiektu bati –epe luzekoa, gehienetan– batera ekiteko.\n“Indica qué tienen en común una tarjeta de crédito y el Partenón”: Adierazi ezazu zer ezaugarri komun duten kreditu-txartel batek eta Partenoiak.


Usurbilgo Korrika Batzordeak antolatuta apirilaren 7tik 12ra “Korrika Kulturala” astea – Usurbil Eginez\nUsurbilgo Korrika Batzordeak antolatuta apirilaren 7tik 12ra “Korrika Kulturala” astea\nApirilaren 4tik (osteguna) 14ra (igandea) ospatuko da 21. Korrika, Garesen hasi eta Gasteizen izango du helmuga Korrikak “Klika” lemapean. Usurbilera, apirilaren 12an (ostirala) iritsiko da, 14:30ak aldera. Gutxi gorabehera ordubeteko ibilbide tartea osatuko du 21. Korrikak apirilaren 12an, Aginagan, Usurbilen eta Zubietan. Aurretik, apirilaren 7tik 12ra, Usurbilgo Korrika Batzordeak “Korrika Kulturala” astea antolatu du 21. Korrika girotzen aldera.\nKorrika Musikala. Frontoian, 19:00etan. Emanaldia “Herriko “artixtak” eskainiko dute. Korrikak orain arte izan dituen kantuen azterketa egingo dute.\nKorrika21 marrazki erakusketa apirilaren 8tik 12ra Sutegiko erakustaretoan.\n21. Korrikako dokumentala: “Txillardegiren Klika”. Sutegiko auditorioan, 19:30ean: “Korrikak aurten omenduko duen Txillardegiren dokumentala eskainiko da. Txillardegiren Klika osatzeko, 14. KORRIKAk Txillardegiri grabatutako elkarrizketan oinarritu da Kote Camacho. Dokumental berri horren ardatza elkarrizketa hartako irudi gordinek osatuko dute, nagusiki: han jorraturiko gaiek dokumental honetan jaso nahi direnekin bat egiten dutelako. Txillardegi, bere horretan, gustura eta natural ageri delako, kamerarik ez balego bezala. «KORRIKAk KORRIKArako egina izateak magia-ukitua ematen diolako», diote arduradunek. 14. Korrika hark Ni ere bai leloa zabaldu zuenak, euskara ikasteko urratsa egindako jendea omendu nahi izan zuen. Oraingoan, Korrika urrunago doa, Klika leloaz eskatu nahi baitu euskara erabiltzeko, euskaraz ahalduntzeko, euskararekin inplikatzeko, eta, noski, ez dakienak euskara ikasteko. Horregatik guztiagatik omenduko du Txillardegi: euskaldun berri zahar hura (berak zioen bezala) erabakigarria izan da euskararen historiako azkeneko mende erdian. Elkarrizketa hura oinarri, bestelako artxibo ugari eta protagonista zenbait tarteko, (Bernardo Atxaga, Harkaitz Cano, Joxe Azurmendi, miren Azkarate, Ibon Sarasola eta Laura mintegi, esaterako), baina Txillardegi beraren ahotsa ardatz: hara hor Txillardegiren Klika dokumentalaren osagarriak”.\n14:24-15:42 bitartean 21. Korrika Aginaga, Usurbil, Zubieta eta Usurbildik pasako da. Oriotik helduko da 21. Korrika Aginagara N-634 errepidetik. Errepide beretik helduko da Usurbilera. Herri barruan egingo duen itzuliaren ostean, Santuenetik Zubieta zeharkatuko du. Partaideei Euskaraldian erabilitako txapak soinean eramateko eskatu dute diegu.\nPosted on 2019/04/03 2019/04/11 by usurbileginezPosted in Orokorra\nAurrekoa Aurreko sarrera: Zubietako zerbitzuak modu eraginkorragoan kudeatzeko Usurbil eta Donostiako Udalek eta Herri Batzarrak hitzarmena sinatuko dute\nHurrengoa Hurrengo sarrera: Apirilaren 9an M8ko greba feministaren inguruan hitz egiten jarraitzeko bilera irekia